ИнтерФУТБОЛ :: Сулоланинг учинчи бўғини\nСулоланинг учинчи бўғини\nХалқаро чемпионлар кубоги турнирида қатнашиш орқали мавсумга қизғин тайёргарлик кўраётган «Милан» бир қатор янги футболчиларни синовдан ўтказмоқда. Жумладан, «россонери»нинг янги бош мураббийи Марко Жампаоло олис Канзасдаги «Бавария»га қарши беллашувда 17 ёшли Даниэль Мальдинига майдонга тушиш имконини берди.\n2019 йилнинг 23 июль санасини миланлик мухлислар қачондир буюк кун сифатида нишонлай бошласалар, ажабмас. Байрамнинг қачон юз бериши дебютантнинг маҳоратига боғлиқ. Жамоа билан танишишни давом эттираётган янги бош мураббий «МЮ»га қарши учрашувда ҳам Даниэлни Пентек ўрнига майдонга туширди. Мухлислар Мальдини ёзувли футболкада тўп сурадиган футболчидан фақат ишончли ўйинларни кутишади, албатта.\nАфсуски, шонли сулоланинг оқсоқоли бўлмиш дон Чезаре бу кунларга етиб кела олмади. Италиянинг 4 карра чемпиони ва ЕЧКнинг 1962|1963 йиллар мавсумидаги ғолиби бундан 3 йил муқаддам дунёдан ўтганди. «Чезаре Мальдини шунчаки «Милан»нинг собиқ футболчиси эмас, у - «Милан»нинг ўзидир!», - деганди Сильвио Берлускони дафн маросимида. Эътиборлиси, «Мальдини» ва «Di Milan» (миланлик) иборалари ўртасида ажиб уйғунлик мавжуд.\nМашҳур сулола анъаналарини давом эттириш - ўта мушкул вазифа! Бироқ Даниэль Мальдини отасидек бебаҳо намунага эга. Ўз даврида футбол оламининг энг яхши ҳимоячиси даражасига кўтарилган Паоло ҳам улкан руҳий босимга дуч келган, аммо уни ўзига хос мотивацияга айлантиришга муваффақ бўлганди. Ваҳоланки, катта футболга эндигина қадам қўйган ёш йигитча учун «Милан» ёшлари ва терма жамоа сафидан таниш-билишлар кўмагида жой олган «Отасининг ўғли» каби кинояларга дош бериш осон бўлмаганди.\nТўғри, атамага ижобий урғу берадиганлар ҳам йўқ эмасди. Марҳум Чезаре Мальдини ўша даврда Италия ёшлар терма жамоасини бошқарган ва етарлича танбеҳлар эшитганди. Боз устига, Паоло машғулотлар пайтида унга ота деб мурожаат қилар ва бундай дейиш нима учун мумкин эмаслигини тушуна олмасди. Кейинчалик катта Мальдини уч марта ўз шогирдларини қитъа шоҳсупасига олиб чиқди, ЖЧ-98га дон Чезаре «Мовий гвардия»нинг бош мураббийи, Паоло эса сардори сифатида йўл олишди.\nФранция мундиалида италияликлар бўлажак чемпионга имкониятни бой бериб (пенальтилар сериясида), чорак финалдан ўта олишмади. Икки йилдан кейин Паоло Мальдинининг терма жамоа таркибида чемпион бўлишига французлар имкон беришмади. Афсонавий ҳимоячи клуб доирасида 26та совринга, жумладан, 5та ЕЧЛ кубокларига сазовор бўлган.\nИжодкор, бузғунчи эмас\nҚачонлардир ўртанча Мальдини ўз ворисига қандай тилаклар билдирганидан воқиф бўламиз. Даҳо даражасида тўп сурганига қарамасдан, Паоло ҳеч қачон камтарлигини йўқотмаган. Шунингдек, ўзи ёки фарзандлари учун ниманидир илтимос қилган эмас. Яқинда у ўзига тегишли 3 рақами қайсидир ворисга берилмасдан, «Милан» музейидан жой олган тақдирда ҳам хафа бўлмаслигини айтди.\nЎз вақтида кучли босимни бошидан кечирган афсона 2009 йилда фаолиятини якунлаш учун ўғлонлари билан майдонга тушганида, уларга бундай қисматдан холи бўлишларини тилаганди. 22 ёшли тўнғичи - Кристианда бобоси ва отаси забт этган чўққиларга кўтарилиш имконияти йўқ. У 4-дивизионда тўп сурмоқда. Аммо Даниэль бундан икки йил аввал 16 ёшлилар тоифасида чемпион унвонига сазовор бўлганди. Унинг ёрқин ўйинлари олдинда.\nСулола вакиллари тўп сурган позицияни Италияда треквартиста деб аташади. Бу чизиқ вакили олдинги ва ўрта чизиқ оралиғида ҳаракатланиб, ҳужумни бошқаради. Бундан ташқари, жарима зарбаларини ажойиб тарзда амалга оширадиган Даниэль олдинги чизиқда ҳам фаол. Қисқаси, буюк аждодларидан фарқли равишда у - ижодкор ўйинчи, бузғунчи эмас. Аввалги мавсумда у «Милан» ўсмирлари сафида 13та гол урди. Қолаверса, каттароқ ёшдаги мусобақаларда ҳам чиройли голларни амалга оширган. Агар унинг зарбаси, тўсин устидан ўтиб кетмай, «Бавария» дарвозасидан жой олганида, катта футболдаги дебюти эртакка айланарди.\nАлбатта, ўзининг муносиб ўрнига эга бўлиш барча қатори Даниэлга ҳам осон бўлмайди. «Бенфика»га қарши баҳсда унга атиги 3 дақиқа имкон беришди. Энди у «Кротоне» сафида малака ошириш учун «Б» сериясига йўл олса керак. Лекин қаерда бўлишидан қатъий назар, буюк бобоси ва отасига қиёслашларидан фориғ бўла олмайди. Боз устига, 10 йилдан кейин «Милан»га отаси техник директор сифатида қайтган паллада. Мухлислар эса ота-бола Мальдинилар ҳамкорлигини сабрсизлик ва катта умидлар билан кутишмоқда. Сулола шарофати билан «Сан-Сиро»га ёрқин ғалабалар қайтишига улар шубҳа қилмаяптилар.


Бош саҳифа Жаҳон насри онлайн антологиясиҲерманн Кант (1926-2016; Германия)Ҳерманн Кант. Жанубий денгиз нафаси (ҳикоя)\nҲерманн Кант. Жанубий денгиз нафаси (ҳикоя)\nИш кунлари ойим дадамдан барвақтроқ турар, якшанба куни эса бунинг акси бўларди. Эрталаб бешда соат қўнғироғи жаранглаши биланоқ ойим намойишкорона бир тарзда бошқа ёнига ўгирилиб олар, дадам эса йўтала-йўтала ўрнидан туриб, молларга ем бергани чиқиб кетарди. Ем бераётган пайтда у албатта нималарнидир ўзича гапирар ва очиқ деразадан эшитилиб турган овоз оҳангига қараб, унинг ҳозир эчкилар олдида чўчқалар ёнида, товуқлар ёки қуёнлар яқинида турганини билиб олса бўларди. Иш кунлари у гап орасида қандайдир куйларни ўзича ҳуштак қилиб чалар, якшанбада эса хиргойи қиларди. Ҳаммасидан ҳам ёмони шу эдики, баланд пардаларда унинг овози хўрозникидек чинқириб чиқар, паст пардаларда эса, қаттиқ йўтал билан тугарди.\n— Жуда кўп чекади-да, — деб тўнғилларди ойим бошини ёстиқдан кўтармасдан.\nМолларга ем бериб бўлгач, дадам бир бўлак нон кесиб олиш учун ошхонага кирарди. Аллақайси саргузашт романидан сувга чўкиб кетаётган кема капитанининг: «Биринчи навбатда аёллар ва болалар!» — деган сўзларини ўқиб олгандан бери, ҳар якшанба куни ўзига нон кесиб олаётганда у ҳам ётоқхона эшигига қараб: «Биринчи навбатда эчкилар ва товуқлар!» — деб қичқирар, ойим эса шу заҳоти унга жавобан, уйқусираб: «Иккинчи навбатда эса — эшаклар!» дея тўнғиллаб қўярди.\nЯкшанба кунлари ойим дадамга ҳеч бир илтифот кўрсатмас ва бунинг ҳам ўзига яраша сабаблари бор эди.\nДадам ҳар дам олиш куни эрталабдан Альтонадаги балиқ бозорига жўнарди. Албатта, у бозорга балиқ харид қилиш учун эмас, шунчаки ўзи бориб келарди. Баъзан у мени ўзи билан бирга олиб кетгани учун, уни бозорга шунчалар тортаётган нарса нималигини яхши билардим: балиқ бозори унинг учун ўзгача, кенг бир олам эди.\nБозорнинг энг юқори расталарида қовурилган шўр мағиз, кокос ёнғоғи, пишлоқ, қизилмия ва унинг илдизлари сотиладиган дўконлар жойлашган эди. Сал қуйирокда эса — бананфурушлар. Агар уларга қулоқ, соладиган бўлсангиз, нархларнинг пасайиб кетаётгани уларни батамом хароб қилаётганини бўғилиб сўзлардилар. Ўнг томондаги «Айер Корс» фирмасининг қовоқхонасида, якшанбанинг азонги арақхўрлари шанба кунининг сўнгги арақхўрлари билан бирга юзлаб тилда матросча қўшиқлар айтишарди. Чап томондаги расталардан эса Сиам мушукларини, Янги Гвинеядан келтирилган денгиз чўчқаларини, макака маймунларию какаду тўтиқуши, альп эчкиси ёки, ҳеч бўлмаганда, Гамбург—Лурупдан келтирилган қуёнларни сотиб олиш мумкин эди. Ўрта қаторларда Фирланден ва Геёстгахтдан келган деҳқонлар ўз дўконларида Санкт-Георг ва Фульсбюттеллик хонимлар билан савдолашишар, пастда, Эльбанинг шундоққина ёқасида, балиқчилар сув юзасида қалқиб турган понтонларга қалқонбалиқ, корюшка ва треска балиқларини юклашарди. Бандаргоҳга кириб келаётган ёки жўнаб кетаётган кемаларнинг гудок овозлари тонгги туман билан бирга ҳавода оҳиста сузиб юрарди.\nПастда, чап кунжакда эса, аквариумлар турар, дадамнинг балиқ бозорига қилган ҳар бир саёҳати ўша ерда ниҳоясига етарди. Бунинг ҳам аллақачон мағзини чақиб олган эдим, чунки бозорнинг шовқин-сурони диққат-эътиборни қанчалар жалб этмасин, аквариумларнинг шиша деворлари ёнида олағовур бирдан сўниб қоларди. Бу ола-чипор, хол-хол доғли, рангдор, бужур, йўл-йўл ва яна аллақандай тасвирлаб бўлмайдиган балиқчаларнинг номлари гўё Жек Лондон ёки Жозеф Конрад томонидан ўйлаб топилганга ўхшар эди.\nДадам эса уларнинг номини беш қўлдай билар ва бу антиқа жониворлар қайси океаннинг қайси буржида яшашини ғоят аниқлик билан айтиб бера оларди.\nЯхшиям, бозор соат ўнда ёпиларди, аксинча, дадам эҳтимол «қуруқликка» чиқолмай қолган бўлармиди…\nДадамнинг саҳармардонда ошхонада ғимирлаб юрганидан жаҳли чиққан ойим, «бозор-учар» тўғрисидаги гапни эшитиши билан бешбаттар кўпириб кетарди.\n«Бозор-учар»нинг тарихи эса мана бундай эди: эчкилар, қуёнлар, товуқ ва чўчқалар, дадамнинг айтиши бўйича, «еса бўладиган мол» ҳисобланар, ойим ҳам бунақа жониворга умуман қарши эмасди. Дадам эса «биронта антиқароқ» жонивор сотиб олмаса, булар унга ҳеч қанақа шодлик бахш этолмаслигини такрорлагани-такрорлаган эди.\nДадамнинг «биронта антиқароқ» деб атайдиган нарсаларини ойим оддийгина қилиб: «ҳашам» деб қўярди. Тўғри, ойим ҳам товуқларга қарши эмасди-ю, аммо у каптарнинг тухумидай тухум қўядиган, мабодо қовуриладиган бўлса, бир кунлик жўжачалик гўшт қиладиган ва ҳовлига ҳам фақат зоти тоза бўлганлиги учун чиқариладиган товуқчалар эмас, балки росмана товуқлар тарафдори эди.\nОйим қуёнларга ҳам қарши эмасди, аммо бу қоқсуяк, на гўшту на терига ярайдиган, турган-битгани бақрайган кўздан иборат жониворлар нега кераклигига ҳеч тушунолмасди. Мана бу каптарлар-чи! Осмон қироличаси аталмиш бу жонзотлар, ахир жиннилардек чархпалак бўлиб учишу томни булғашдан бошқа нарсага ярамайди-ку? Зотдор дейилишига бало борми яна?\n— Нима, биз Рокфеллерми? — сўрарди ойим жаҳли чиқиб.\n— Йўқ, йўқ, Рокфеллер эмасмйз, — дерди дадам, — Рокфеллер бўлганимда, бунақа каптарларим бор-йўғи ўнта бўлармиди?\nОчиғини айтганда, дадам ўз қарамоғидаги жониворлар билан кўп ўралашиб юрмас, икки-уч ой деганда улар жонига тегар ва яна биронта янги, антиқароқ жонивор сотиб олгиси келиб қоларди. Шунда у жониворларга заҳрини сочаётгам ойимга ҳайбаракаллачилик қила бошлар ва, қулай пайтни топиб ҳаммасини бозорга чиқариб сотиб юбораман, деб қўя қоларди. Кейин яна «бозор-учар» куни етиб келар, бунинг эса, турган-битгани ғалва эди.\nҲамма гап шунда эдики, дадам бозорга умуман ўзининг тотенгам товуқлари ва ўртача вазндаги кумушранг, шалпангқулоқ қуёнларини сотиш учунгина бормасди. Сотишга-ку сотарди-я, аммо асосий мақсад — жамғарилган пулга яна қандайдир антиқароқ биронта жонивор харид қилишдан иборат эди-да.\nДадам ҳали уйга қайтмасиданоқ, ойим унй сафар халтасини бу гал яна қанақа зотдор ҳайвонларга тўлдириб келаркан, деб ҳаяжонланиб кутарди.\nЧиндан ҳам дадамнинг ҳеч нарсага яроқсиз жониворларни топиб келишга фавқулодда уқуви бор эди. Шунинг учун ҳам ойим баъзи пайтларда, гарчи зоти тоза бўлса-да, аммо ўзи жуда аянчли ҳолатдаги биронта жониворни кўтариб келганини кўриб, қўлларини силкитганча жаҳл билан қичқириб юборарди.\nАгар, Гап фақатгина «эсипаст каптарлару шалпангқулоқ қуёнлар» устида кетадиган бўлса, бунга бир амаллаб чидаса бўларди, аммо дадам харид қилиб келадиган нарсалар борган сари ғалатилашиб борарди-да.\nБир куни у, масалан, сафар халтасидан каттакон форс мушугини чиқарди — ҳар қалай, эгаси уни Форс мушуги деб мақтаб сотган-у, у бўлса сичқонлардан ўлгудай қўрқар экан, бошқа сафар эса, Гватемала тўтиқушини кўтариб келибди. Тўтиқуш гапиришни билмаса ҳам, қафасдаги дон қолдиқларию қотган-қутган ахлатларни фавворадек ташқарига улоқтиришга жуда уста экан. Яқинда дадам уйга Греция зотдор тошбақасини олиб келди, унинг оёғига ип боғлаб полизга қўйиб юборган эди, ойим келиб унга овқат бергунча барглар тагига кириб, яшириниб ётди.\nОйим, агар дадам бир куни сафар халтасида иттумшуқ маймун (павиан) келтирадиган бўлса, бутун уйга ўт қўйиб, Фйнкенвердердаги бувимларникига кетиб қоламиз, деб пўписа қилди. Иш иттумшуқ маймунгача бориб етмади-ю, аммо унинг ўтган сафарги «бозор-учарида» ўйлаб топган нарсаси ҳам, ҳар қалай, ёмон бўлмади.\nДадам сафар халтасини ошхона столи устига қўяр экан, ойим қўлларини кўксида қовуштирганча унинг ҳаракатларини кузатиб турди. Халта ичидан каттакон шиша қути чиқди, чўнтаклари эса мармелад банкачалари билан лиқ тўла эди. Дадам банкачаларни халтадан чиқариб, бирин-кетин стол устига қўяр экан, худди олтин ёмбилари тўғрисида гапираётгандек эҳтиёткорлик билан: «скалерия», «малабарлик данио», «неонли балиқлар» ва охирида: «губбилар», деди. Ҳа, мармелад банкачаларида чиндан ҳам бозордаги аквариумдан олинган қойилма- қом митти балиқчалар бор эди. Нафасимизни ичимизга ютиб томоша қилаётгани- миз учунми, ойим болалар ҳайратдан тилдан қолишган бўлмасин тағин, деб бизга ҳадиксираб қараб турарди. Сўнгра бошини чайқай-чайқай бу митти олабўжиларга қарашга ҳам уялаётганини очиқ айтди, чунки у баъзан туппа-тузук қалқонбалиқ тўғрисида ҳам бехосдан ёмон гаплар гапириб юборарди-да.\nОйимнинг гаплари дадамнинг сал бўлса-да, иззат-нафсига тегмади, ахир энди ҳеч кимда йўқ нарса унда бор-да! У аквариумни тайёрлашга киришди. Сувни бир оз иситиш керак, «бўлмаса, бечора балиқчалар шамоллаб қолиши мумкин», майда қум келтириб, ювиб солиш керак. Ойимнинг жаҳли чиқди:\n— Қумни ювиш керак дейсанми? Ундан кўра, қизларинг бошини ювиб юрибдими, йўқми, шунга қарасанг бўлмайдими?\nАммо, сеҳрли балиқчалар аквариумга солинмагунча дадам тиниб-тинчимади. Тушликка ўтирганимизда ойим ҳам бу абжир балиқчаларга қизиқиб қараб қўяётганини пайқаб қолдим. Аквариумнинг шиша девори ёнидан катта ярим ойга ўхшаш балиқча сузиб ўтаётганида эса, ойим иссиқ қайлани дадамнинг тарелкасидаги пудинг* устига қуяман деб, унинг қўлига тўкиб юборди. Бу эса дадам учун чинакам ғалаба эди.\n— Ҳа,— деди у, — булар ҳар қандай кишини мафтун этиши мумкин. Қандай ажойиб-а, бу жониворлар, тўғрими?\n— Бу қаҳратон шимолда бунақа аквариум жанубий денгизнинг ўзига хос бир бўлаги, ҳайратга тушганларинг учун уялманглар, — деди у, сўнгра, қўлига қуйилган малина мураббосини рўмолча билан арта туриб. Кейин у пудинг солинган тарелкасини яна ойимга тутди, ойим эҳтиёткорлик билан унинг устига мураббо қуйиб берди.\nЎз-ўзидан маълумки, биз ўша куни аквариум ёнидан кетмадик ва кечга бориб, ҳар бир балиқча ўзига мос лақаб олди. Товланадиган ярим ойга ўхшаш балиқчани бўёқфурушнинг олифтанамо шогирди номи билан — Альфонс деб атадик. У янги галстук тақиб олганча, опамнинг эътиборини ўзига қаратиш учун четан деворимиз ёнида у ёқдан-бу ёққа ўтгани-ўтган эди. Бақалоқ балиқча эса хўппа-семиз дўкондор аёлнинг номи билан, яъни Гульда деб аталди.\nУйқуга ётаётганимизда, дадам қўшниларнинг бу балиқчаларни кўриб кўзлари қандай ўйнаб кетганининг гувоҳи бўлиш иштиёқида эканлигини айтди. Ахир, қандайдир «антиқароқ» биронта жониворни сотиб олар экан, қўшниларни бизникига тез-тез кириб, ноёб жониворларимизни томоша қилишади, деб тахмин қиларди-да. Қўшнилардан биронтаси уйга кирадиган бўлса, дадам у билан эски яшиклар устига ўтириб олиб, тамакисини буруқситиб, соатлаб гаплашиб ўтирар ва бу ойимнинг таъбирича, «бекорчилик билан шуғулланиш» эди. Баъзан унинг қўшнига ғурур билан гапиргани эшитилиб қоларди: «Ҳа, Адье, бунақа зотдор хўроз ҳар куни ҳам топилавермайди».\nАквариум ҳақидаги хабар, ҳақиқатан ҳам, тасаввур қилиб бўлмайдиган тезлик билан чор-атрофга тарқалди. Баъзан эса посёлкамизда туз танқислиги бошланганга ўхшарди, чунки қўшниларимиз бирон қошиқ туз сўраш баҳонасида бизникига чиқар ва балиқчаларимизни тўйиб томоша қилишгач, уйларига кетишарди.\nКейинги кунларда почта нега кечикаётганини пайқаб қолишгандан кейин, қўшниларимизнинг ҳайрати бир оз пасайди. Ойим қайта-қайта ишга бориши лозимлигини ёдига солгандан кейингина, почтальон бизнинг «жанубий денгизимизни» томоша қилишни бас қилиб, чиқиб кетар эди. Дадам сеҳрли балиқчаларимиз почтальонда катта таассурот қолдирганини эшитиб, ғурур билан: қандайдир ғаройиб бир нарса сотиб олган одамнинг ўзи ҳам бошқалар назарида алоҳида ҳурматга сазовор бўлади ва ҳамма уникига келаверади, деди. О, у қанчалар ҳақ эди шунда…\nҲамма гап Жонатан Краулигдан бошланди. Пайшанба куни кечки овқатга ўтираётганимизда, у бизникига кириб келди.\nУндан бошқа ҳеч кимни бизда Жонатан деб аташмасди, бунақа айтилиши қийин бўлган исм аллақачон соддалаштирилиб, «Жонни»га айланарди, аммо Жонатанни бошқа ном билан аташ мумкин эмасди-да! У камбағал ва ўзига яраша художўй киши эди. Дадамнинг айтишича, у бир вақтлар камбағал ҳам, художўй ҳам бўлмаган. Илгари унинг кўмир омбори бўлиб, ўзи ҳаддан ташқари кўп ичар экан. Ўша пайтларда одамлар уни Жонни, деб чақиришган. Вақти келиб, одамларнинг кўмирга бўлган эҳтиёжи омбор эгасининг спиртли ичимликларга бўлган эҳтиёжидан анча пасайиб кетгандан кейин, у ўзини синган ҳисоблаб, диннинг янги мазҳаби башоратчиси, деб эълон қилган экан.\nЖонатан бизникига кириб келди. Ҳар сафаргидек, унинг устида кенг қора ёмғирпўш, оёғида эса қишдаям ташламайдиган, кийилавериб адойи тамом бўлган шиппак бор эди. У балиқчаларни кўриш учун келганини яширмасдан, рўй-рост айтди-қўйди ва дадамнинг чекмасдан, диванда чўзилиб ётганига кўзи тушди. Дадамнинг бундай чўзилиб ётиш одати йўқлигини Жонатан яхши билар, шунинг учун унга раҳми келиб, мулойим овозда сўради:\n— Паул, азизим, нима бало, касал-пасал бўп қолмадингми, ишқилиб?\n— Ҳа, азизим, — деди дадам, —гриппга чалинибман, шекилли.\nДадамнинг ҳам, Жонатаннинг ҳам одатларини яхши биладиган ойим, қаҳва ликопчаларини туйқусдан шақирлатиб юборди, аммо Жонатан миссионер ролига шунчалар киришиб кетган эдики, бунга6 мутлақо эътибор бермади.\n— Жуда яхши, — деди у, — демак, муқаддас китобга кўз югуртиришга бирон соат вақт топарсан.\n— Ҳа, ҳа, албатта, — деди дадам муғамбирлик билан, — грипп мендек бир гуноҳкорни тўшакка михлаб қўйди, ҳозир эса, айни илоҳий ишлар билан шуғулланадиган пайт.\nУ худди ибодат қилаётган одамдек, кўзларини юқорига шундай тикдики, опам ўзини тўхтатолмай, пиқйллаб кулиб юборди ва югуриб ётоқхонага кириб кетди.\nЖонатан бунга ҳам эътибор бермадй.\n— Агар хоҳласанг, — давом этди у, — ҳозир муқаддас китобни очиб, гриппни ҳайдайдиган дуоларни ўқиймиз.\nУ ҳўл ёмғирпўши остидан доимо ўзи билан олиб юрадиган муқаддас китобни чиқара бошлади. Дадам ҳозир кайфияти бир оз ёмонлигини айтиб, яхшиси, бу ишни кейинги сафарга қолдирайлик, деб илтимос қилди.\nИккинчи опам ҳам қўллари билан оғзини бекитганча пиқиллаб, ётоқхонага кириб кетди. Шу пайтгача, печни прессланган кўмир ғиштчаларга тўлдираётган ойим уларни қайта печдан чиқариб, яна қутига жойлай бошлади. Мен сездирмайгина ётоқхонага кириб кетмоқчи бўлдим. Лекин шу пайт эшик тақиллаб, кичик ошхонамизга врачлар маҳкамаси маслаҳатчиси жаноб доктор Пфаух кириб келди.\nДадам ялт этиб ойимга қаради, йўқ, ойим врач чақиртиргани йўқ, оила аъзоларимиздан биронтаси гриппга чалинганда врач чақиртириш бизда одат тусига кирмаган, бундан ташқари, медицина маслаҳатчиси каби атоқли бир кишини биз грипп у ёқда турсин, ҳатто, кимдир қизамиқ билан оғриганда ҳам безовта қилмагак бўлардик. Биз уни кўчамиздан ўз машинасида яқин орада жойлашган нудистлар ўрмончасига ўтиб тургани учунгина танирдик, холос. Аммо доктор бизни кўп куттириб ўтирмади. У ўзини тарозига соладиган расмиятчилардан эмас эди. Баланд овоз билан «валайк» дедию ёмғирда ҳўл бўлиб кетган шляпасини ойимнинг қўлига тутқазди, стулга ўтираркан, карнай овозидек дўриллаган товушда сўради:\n— Хўш, ёш дўстим, денгиз ажойиботлари солинган тувакларингизни кўрсак бўладими?\nУнинг «ёш дўстим» дегани, албатта, дадамга қаратилган эди, «тувак» деганда эса, аквариумни назарда тутган бўлса керак. Хуллас, доктор катта бурнини аквариумнинг шиша деворига қадагудек яқин ўтириб рлди.\n— Мана буниси дазмолланган бўлса керак, — деди у Альфонсни кўрсатиб, — худди қуймоқдек япалоқ экан, ажойиб нусха.\n«Ажойиб нусха» деганига дадам қаршилик билдирмади, аммо «тувак» дегани… Дадам тамаки ўрёй бошлади, бурун кетаклари гоҳ кенгайиб, гоҳ торайиб тургани аниқ кўриниб турарди.\n— Ҳа, ҳа, — деди у докторнинг каттакон мешдек қорнига маънодор назар ташлаб, — афсуски, ўзларини дазмоллаб бўлмайди-да, балки камроқ жойни эгаллаган бўлармиди…\nОшхонага бир дақиқа жимлик чўкди, кичик синглим эса пайтдан фойдаланиб, ётоқхонадан бошини чиқариб, яна битта амаки келяпти, бугун кечки овқатни еймизми ўзи, деб сўради.\nУ айтган амаки, тўғрироғи, Алиса хола аллақачон ошхонага кириб келган эди. Очиғини айтганда, у полиздаги тошларни териб бизнинг полизга-отгани учун, унчалик қалин эмасдек, аммо ҳозир унинг келиши бизни қувонтирди. Ешлигида Алиса ипподромда солистлик қилган, шунданмикин, сал бўғиқроқ овозию чорловчи нигоҳларини асраб қолган эди. Жонатангау кўп эътибор бермади, чунки Алиса уни «Жонни»лик пайтларидан биларди, ҳазиллашиб қулоғидан тортиб қўйди ва:\n— Художўй кишиларга саломлар бўлсин! — деди.\nМедицина маслаҳатчисини эса диққат билан кузатди, сал дағалроқ, аммо дўстона оҳангда сўради:\n— Оҳ, анави ажойиб лимузин машинасида ўтиб кетадиган доқтор тоға сизмисиз? Қаранг-а, мен анатомлардан таниш орттириб юрганимдан бери қанча сувлар оқиб кетибди ёки, сиз биз билан ҳам, эҳтимол бир вақтлар…\n— Йўқ, йўқ, — ғўлдиради доктор, ахир, у кекса кўрингани билан ҳали унча қари эмасди-да.\nБу сафар Жонатан ҳам ўзини кулгидан тўхтатолмади. Алиса бўлса, анави «кичкинтой, ширинтой балиқчаларни» кўриш учун келганлиги ёдига тушиб, аквариум ёнига ўтириб олди ва тўхтамасдан, «вой худойим-э, ажойиблигини қаранглар», деб бидирлай бошлади. Балиқчалар яна назарга тушгани учун дадамнинг юзи бир оз ёришди, аммо, бари бир у сўнгги харидининг фойдалилигидан шубҳалана бошлаган эди. Навбатдаги меҳмоннинг кириб келиши ҳам унинг бу шубҳаларини тарқатиб юбора олмади.\nМеҳмонларга лиқ тўла ошхонамизга бақалоқ балиқчамизнинг адаши — дўкондор Гульда кириб келди.\nГульда менга доимо ажина бўлиб туюларди. Кўпдан бери у пештахта ёнида турмай қўйган, чунки жуда семириб кетганидан оёқлари оғирлигига бардош беролмасди. У ўзига электр токи билан юрадиган аравача сотиб олган бўлиб, унга минганича қарздорларидан пулини ундириб юрарди. Унинг иши энди қарздорларнинг қарзни ўз вақтида тўлашларини назорат қилиб боришдан иборат бўлиб қолган эди. Унинг дўконида қарзларни тўлаш одатдагидек эмас, балки янги моллар сотиб олинаётганда амалга ошириларди. Қарзни тўлаш учун иккинчи қаватга кўтарилиб, жуда дим ва барча атторлик молларининг ҳиди ўрнашиб қолган хонага кириш лозим эди. Қарзни ундираётганда эса, бойликнинг бебақолиги тўғрисида узундан- узун ваъз ўқимасдан бирор пфенниг олмасди, шунинг учун ойим қарзни тўламоқчи бўлса, доим мени юқорига чиқариб юборарди. Назаримда, Гульда шак-шубҳасиз ажина эди. Мендаги бу таассурот Гульда ҳозир бизнинг ёп-ёруғ ошхонамизда ўтирган пайтда ҳам йўқолмади. Аввалига, у ўзининг қисиқ, ёғ босган жирканч кўзлари билан буфетни назорат қилиб чиқди. Унинг рақибларидан ҳеч нарса сотиб олмаганлигимизга ишонч ҳосил қилгандан кейингина, секин аквариумни томоша қила бошлади. Жонатан ва Алиса шошилинч равишда унга жой бўшатишди, улар ҳам биз каби унинг доимий қарздорларидан ҳисобланарди-да, ахир.\n— Ҳа, ҳа, жуда қизиқ, буларни сотиб олишга ҳам анча-мунча пул сарфланган бўлса керак-а, — деди у, — аммо, Гульданинг хаёлида фақат шу ифлос пул бўлса керак, деб ўйламанглар, мен уларни ўзим билан нариги дунёга олиб кетмайман. Аммо кейинги пайтларда, негадир ўлим хаёлимдан чиқмай қолди, шунинг учун олди-бердиларимни бир оз ўрнига қўйиб олсам, дейман. Кимдир сизларнинг аллақандай ғаройиб жониворлар сотиб олганингизни айтиб қолди, мен эса ўз дафтаримга қараб, сизларнинг анави битта товар учун пул тўламаганларингни эсладим. Умуман, олганда, пул жуда қабиҳ нарса, аммо бу балиқчалар қанча тураркин-а?\nРуҳоний майернинг кириб келиши дадамни Гульданинг саволига жавоб беришдан халос қилди. Руҳоний ошхонамиздаги мисли кўрилмаган бу тўдага мулойим назар ташлаб, қувноқ оҳангда деди:\n— Барчага, барчага саломлар бўлсин!\nАлбатта, руҳоний Жонатанга шундай бир совуққараш қилдики, бу билан у Жонатанни—лўттибоз фирибгарни, айтилган «барчага» умуман қўшмаётганини пайқаш қийин эмасди. Сўнгра, кимдир унга дадамнинг тангри яратган ранг-баранг жонзотларини бир шиша идишга тўплаганини айтгани ва бу қалбларни қувонтирувчи хабар уни қоронғи ва ёмғирли сўқмоқлардан бу ерга бошлаб келганини гапира бошлади. Бунақа хабар руҳонийнинг қулоғига бориб етгани, албатта, ҳеч кимни ажаблантирмади, чунки жамоамизда у бехабар қоладиган биронта иш йўқ эди. Дадам эса унга «худойи таолонинг исковичи», деб лақаб хам қўйган эди.\nНегаки, жамоамиз қозонларида бирон марта ҳиди бу руҳонийнинг «бурнига бориб етмаган» гўшт қайнамаган эди. Унинг «ёмғирли сўқмоқлар» ибораси ҳам жуда ўрнида ишлатилган бўлиб, жаноб руҳонийнинг тизимча билан боғланган этиклари унинг икки соатлар чамаси лой кечганидан далолат бериб турарди.\nОйим эса руҳонийнинг шилта этакларидан кўзини узмас, ҳар сафар улардан парча-парча лой узилиб тушганда, титраб кетарди. Руҳоний эса севимли қавмини бўлғуси ваъз олдидан бир оз руҳлантирмоқчи бўлди шекилли, диний ўгит-насиҳатларга одми сўзларни аралаштириб, жон-жаҳди билан гапира бошлади; бизнинг ғалати балиқчаларимизнинг ташқи кўриниши ва ҳаракатлари уни янгидан-янги насиҳатнамо ўхшатишлар топишга илҳомлантирарди.\nҚадимги римликларнинг устки кийимига ўхшаш ёмғирпўшга ўраниб олган Жонатан, у ҳали «Жонни» деб аталган пайтлардаёқ сулғин бўлган сектантларча чеҳрасида вақти-вақти билан табассум пайдо қилишга уринар, Алиса бўлса ваъзхоннинг ҳар иккинчи ўхшатишини бўғиқроқ, аммо ҳиссиётга тўла товуш билан, «қандай ажойиб-а», деб маъқулларди. Медицинё маслаҳатчиси йўғон, дўриллаган овоз билан, жаноб коллега буни «ғоятда тўғри топиб» айтди, дер, «ғоятда тўғри» бўлмагани эса унингча «жуда асосли» ёки «ҳаддан ташқари», деб таърифланарди. Ажина Гульда эса бу орада ошхонамиздаги буюмларга яширинча кўз югуртириб, уларнинг баҳосини аниқлаш билан овора эди. Руҳоний дунёнинг фонийлиги тўғрисида гапираётганда, у уч қават бўлиб кетган бағбақасини силкитиб, маъқуллаб ўтирса ҳам, хоҳлаган пайтда барча буюмларимизнинг қанча туришини аниқ айта оларди. Дадам билан ойим ҳар замонда бир-бирига қараб қўйишар ва мен ўша пайтда «сўзловчи, ширинсухан нигоҳлар» деганда ёзувчилар нимани назарда тутишларини англаб етган эдим.\nЛампа нури ошхонамиз ҳавосидан худди Гамбургдаги ноябрь туманини тешиб ўтгандек, зўрға ўтарди, чунки бу ердаги ҳаво руҳонийнинг тер ҳидию медицина маслаҳатчисидан анқиётган карболка бўйига, гўшт емайдиган Жонатандан келаётган саримсоқ пиёз ҳидию Алиса сепиб олган оддий атир ифорига, Бринкман фирмасининг арзон тамакисию Гульданинг атторлик дўконидаги барча моллар- нинг омухта ҳидига тўлиб кетган эди. Ва бу ер шунчалар дим, шунчалар иссиқ эдики!\nВақт алламаҳал бўлиб қолган, руҳоний ҳамон жонкуяр бақалоқ балиқча ва очофат қиличбалиқ тўғрисида куйиб-пишиб гапираётган бир пайтда, синглим ошхонага кириб, йиғламсираган ва уйқусираган товуш билан, меҳмонлар қачон кетишади, очликдан ўлаёздим-ку, деб гинахонлик қилди. Руҳоний шу заҳоти ўрнидан турди, худди черков хорига: гимнни бошланглар, дегандек майин, аммо қатъий ишора билан бошқаларни ҳам турғизди. Этигидан кўчиб тушган сўнгги лой парчасини товони билан полга эзғилар экан, овқат сўраётган болаларга тўсқинлик қилишга ҳеч кимнинг ҳаққи йўқ, деди. Сўнгра меҳмонларни, масалан, Гульдага ўхшаб яна бирон нарса дегуси борми, йўқми, бунга қарамасдан, кўчага бошлади. Бўсағада у ортига ўгирилди. Ошхонамиздан чиқаётган буғ унинг лампа нури тушиб турган бошини булутдек ўраб олган эди. Кейинги сафар болаларимни — унинг еттита болаёи бўлиб, олтитаси аллақачон тетапоя бўлган эди — олиб келсам майлими, улар ҳам сув ажойиботларини, ёки дадамнинг оддий халқ тили билан айтишича, «қандайдир антиқароқ» жониворларни бир кўришса эди, дея истак билдирди руҳоний.\n— Ҳа, албатта, — деди дадам Алисанинг овозидан ҳам бўғиқроқ товушда, — албатта, ҳаммасини етаклаб келинг.\nНавбатдаги якшанба куни дадам яна балиқ бозорига жўнади, кечки пайт эса дарвозамиз олдида сержун, жаҳлдор, қондошлари ҳар бир қишлоқда учрайдиган каттакон кўппак боғлоқлик турарди.\nНемисчадан Йўлдош Пардаев таржимаси\n“Шарқ юлдузи” журнали, 1986 йил, 10-сон.\n* Пудинг — гуруч ва бошқа ёрмаларга сузма, шунингдек мевалар қўшиб товада пиширилган овқат (тарж).\nРукнларҲерманн Кант (1926-2016; Германия)\n← Аввалги Аввалги Жек Лондон. Интиҳо (ҳикоя)\nКейинги → Кейинги: Лу Синь. Телба хаёллар (ҳикоя)


Видео: Уй эгасини ўз жонига қасд қилишга нима мажбурлади?Haqida.net\nHome Dunyo Видео: Уй эгасини ўз жонига қасд қилишга нима мажбурлади?\nҚорақалпоғистонлик ўқитувчи жонига қасд қилиб, уй томидан ўзини ташлади. Ундан олдин намойишкорона тарзда устига бензин сепади. Ушбу тасвир акс этган лавҳа таҳририятга келиб тушгач, Kun.uz мухбири вазиятни ўрганиш учун Қорақалпоғистонга йўл олди.\nАниқланишича, Фуқаролик ишлари бўйича Беруний туманлараро судининг қарорига кўра, Батирбай Ниязимбетов Тўрткўл тумани «Уллубоғ» аҳли яшаш пунктида жойлашган 135-ер участкасини эгаллаб олгани ва ўзбошимчалик билан бино қургани туфайли, суд томонидан уй-жойни мажбурий тартибда бузиб ташлашга мажбур, деб топилган.\nЖорий йилнинг 19 сентябрь куни туман Мажбурий ижро бюро ходимлари, ҳокимлик ва тегишли идора мутасаддилари билан биргаликда Батирбай Ниязимбетовнинг «ўзбошимча қурилишини» бузиш учун манзилга етиб келади. Суд қароридан норози бўлган Батирбай Ниязимбетовнинг ўғли Ахмад эса ўз жонига қасд қилишга уринди.\nАхмаднинг айтишича, суд қарорида зикр этилган уй-жой аслида унга тегишли бўлиб, паспортида муҳрланган прописка, уй кадастрига оид ҳужжатларни тақдим этди.\n«Биз қариндошимиз Ибрагимов Хамиднинг маслаҳати билан «Уллубоғ» аҳоли яшаш пунктидан ер олишни ўйлаб қолдик. Аслида, бизнинг ҳам шу ердан кимошди савдосида сотиб олган 112-сонли ер-участкамиз бўлган. Унинг ён тарафидаги ер-участкаси эгасиз, яъни ҳеч кимга хатланмаган эди. Хамид ана шу жойни менинг номимга расмийлаштириб беришни ваъда қилиб, эвазига тўрт миллион сўради», дейди ва ана шу суҳбат ёзиб олинган аудиони тақдим қилди.\nУнинг айтишича, бу воқеа 2016 йил августда бошланди. «Хамиднинг ваъдаси кетидан, ҳужжатларни расмийлаштириш осон кечмаслиги, ҳокимиятда ўз танишлари орқали ҳал бўлиши, биз эса хотиржам уй қурилишини бошлайверишимиз мумкинлиги айтилганди. Биз унга ишондик, чунки Хамид «Уллубоғ»дан кимошди савдосида акасининг хотини, яъни, янгасининг номига 135-сонли ер-участкасини расмийлаштириб, сотиб олганди», дейди Ахмад.\nБу орада қариндошларнинг орасидаги муносабатлар қалин бўлиб, ишлар хамирдан қил суғургандай давом этиб турганди. Иморатни қуриш октябрга қадар якунланди. Ахмаднинг айтишича, 2017 йил январь ойида Хамид уларнинг хонадонига ташриф буюриб, ер-участка ҳужжатларини расмийлаштириш учун яна пул талаб қила бошлади. «Мендан қора бозорда валюта курси ошиб кетгани туфайли, қўшимча чиқимларни қоплашимни сўради. Ваҳоланки, мен барча пулни келишув пайтидаёқ қўлига тутқазгандим», дейди у.\nНиязимбетовлар билан уй можароси жорий йилнинг 11 март куни, яъни Тўрткўл туман ҳокими ўринбосари У.Матназаровнинг огоҳлантириш хати билан бошланди. Унда айтилишича, Ниязимбетов Батирбай «Уллубоғ» аҳоли яшаш пункти ҳудудида жойлашган Ибрагимова Мамажанга (Хамиднинг янгаси) тегишли 135-сонли участкани ўзбошимчалик билан эгаллаб олгани ҳамда иморатни бузиш шарти қўйилади. Кейинроқ, 19 май куни Тўрткўл туман ҳокими Хаджиев Ғофуржон даъво аризаси билан ФИБ Беруний туманлаларо судида мазкур ишни кўриб чиқиб, даъвони қаноатлантирган.\nKun.uz мухбирини ўйлантирган масала эса қандай қилиб эгасиз ер-участкаси, Хамиднинг келинойисига тегишли участкага айланиб қолди?\n«Биз «Уллубоғ» пунктини ташкил этишда кўп қийинчиликларга дуч келдик, шулардан бири пункт ҳудудига туташ фермер хўжалиги билан юз берди. Фермернинг талаби билан ер-участкаларидан айримларини бошқа жойга кўчириб ўтказдик. Бу ҳақда ўша жойнинг ўзида далолатнома тузганмиз. Шунга кўра, 135-сонли ер-участкаси айнан 112-сонли ер олдига кўчирилган», дейди туман Архитектура ва қурилиш бўлими бошлиғи Қодир Дурдиев.\nФуқароларга якка тартибда уй-жой қуриш учун ер участкасини бериш Вазирлар Маҳкамасининг 2006 йил 30 декабрдаги 272-сон қарори асосида тасдиқланган «Якка тартибдаги уй-жой қурилиши тўғрисида»ги низом асосида тартибга солинади. Ўрганишлар жараёнида 135-сонли ер участкасини бошқа жойга кўчириш Низом талабларига риоя қилинмаган ҳолда амалга оширилгани аниқланди. Чунки Kun.uz мухбири билан бевосита суҳбат жараёнида ҳокимлик вакиллари ер участкалари кўчирилгани тўғрисида асослантирилган ҳужжат тақдим эта олишмади.\nТўрткўл тумани ҳокими, Kun.uz мухбири ва бошқа мутасаддиларнинг юзма-юз учрашувда бу масала муҳокама этилди.\n«Қодир, буйруқ қани? Нимага асосланиб кўчириб юбординг? У ҳолда даъво аризасини қайси ҳужжатга асосланиб киритдик?», дея саволлар билан мурожаат қилган ҳокимга тайинли жавоб берилмади.\nНиязимбетовнинг айтишича, бу Хамид билан бўлган келишмовчиликдан сўнг юз берган бўлиб, у ҳокимиятдаги ўз таниши билан тил бириктирган ҳамда орт сана билан тайёрланган далолатнома орқали ҳаммасини «текисламоқчи» бўлган. Ҳаттоки, уйни бузиш учун келган МИБ ходимлари ортида ҳам Хамид Ибрагимов машинадан тушмай кузатиб турарди.\nKun.uz мухбири cуҳбатлашган Хамид Ибрагимов ушбу «воқеани» тўлиқ инкор этиб, Ахмад 135-сон ер-участкаси Ибрагимова Мамажанга тегишли эканини била туриб, уй-жой қурганини иддао қилди.\nХулоса ўрнида, айрим масалаларга тўхталиб ўтсак, туман ҳокимлиги томонидан асоссиз ҳаракатлар амалга оширилгани рост бўлиб турибди. Шунингдек, Ўзбекистон Республикаси Бош прокуратураси ҳам мазкур ишни судлар томонидан кўриб чиқишда камчиликларга йўл қўйилгани эътироф этиб, протест киритган. Аммо, Қодир Дурдиев қай вазиятда уйни «кўчириб» қўйгани назардан четда қолмоқда. Қолаверса, Ниязимбетов Ахмадга тегишли уй, гарчи у ўз сўзлари билан Хамиднинг сўзларига алданиб қолганини таъкидласа ҳам, ўзбошимча қурилиш ҳисобланади.\nПортугалияда динозаврлар вақтида яшаган акулани ушлашга муваффақ бўлинди


Нурчилар меҳнатини қадрлайлик » Sensorika - Интернет центр города Навои, Узбекистан – sensorika.uz\nSensorika » Новости Навои » Нурчилар меҳнатини қадрлайлик\nНурчилар меҳнатини қадрлайлик\n4-05-2015, 15:58 - Admin-1 - Новости Навои\nЯқинда хонадонимизда электр энергияси ўчиб қолди, керакли хизматга телефон қилишимиз билан 4 минутда шу хизмат мутахассислари етиб келиб, носозликни тузатишди. Бундан кўриниб турибдики, Навоий шаҳрида НКМК ДК тизимидаги электр энергия билан ишлаш хизмати фаолияти шу кун талаби даражасига қўйилган десак муболаға бўлмайди. Эҳтиёжимиз учун хонадонимизни ёритиш, телевизор кўриш, компьютерда ишлаш, дазмоллаш ва ҳоказолар учун ҳар куни электр энергиядан фойдаланамиз. Инсон қудрати билан яратилган фабрика, заводлар, мураккаб техникалар учун электр энергия сарфланади. Иқтисодимизни мўътадил ишлашини ҳам доимий ривожланаётган энергетикасиз тасаввур қила олмаймиз.\nГигант корхона НКМК ДК кундалик ҳаётининг асосини ҳам электр энергияси ташкил этади. Комбинатнинг етакчи тармоғи ҳисобланган Тармоқлар ва подстанциялар цехи мутахассислари Навоий шаҳри майдончасидаги энг муҳим объектларни ва комбинат тизимидаги бўлинма ва корхоналарини узлуксиз энергия билан таъминлаб келади. Ярим асрдан кўп тарихга эса бу корхонанинг фаолияти Қизилқум ҳудудини ўзлаштириш билан боғлиқдир. Бу тармоқ торқали 220 кв.лик электр узатувчи ҳаво йўналишлари орқали Зарафшон ва Учқудуқ ҳудудлари ҳам ишончли электр энергия билан таъминлаб келади. Шаҳар кўчалари ёруғ, хонадонларимиз иссиқ бўлиши учун ҳар йили бу тармоқ томонидан узлуксиз катта ҳажмдаги ишлар бажарилади. Биргина ўтган йилда мутахассислар томонидан "Аулбек” подстанция ишга тушурилишида, 5- кон бошқармасидаги "Суграли-2” ва, Шимолий кон бошқармасининг "Бешбулоқ” подстанцияларини ишга туширишда ҳамда "Карақўтан” подстанциясининг 2-тақсимлаш нуқтасида электр асбоб ускуналарини созлаш ишларида ҳам фаол этишди. "Ана шу ишларни амалга оширишда тизимда янги технологияларни жорий этган ҳолда ишни ташкил этган Ш.Сатторов, С.Холмуминов, М.Исаев каби мутахассисларнинг хизмати катта”- дея қайд қилади, тармоқлар ва подстанциялар цехи бошлиғи Б.Жўраев. "2014 йил давомида 284,8 млн.сўмлик ўлчов асбоблари ва янги асбоб ускуналар сотиб олдик. 40 йилдан буён фойдаланиб келинаётган электр асбоб –ускуналарни 2015-2020 йиллар давомида янгиланиши кўзда тутилмоқда”.\nЭлектр энергияси энг қиммат товарлардан бири ҳисобланади. Шу сабабли цех мутахассислари олдида электр энергиясини тежашдек муҳим вазифа турибди. Ана шу мақсадда цехнинг барча участкаларида чироқлар 100 фоиз энергияни тежовчи лампаларга алмаштирилди. Шунингдек кўчаларни ёритишда ишлатилаётган симобли лампаларни алмаштириш чора-тадбирлари белгиланди. Шунингдек куз-қиш мавсумидаги соҳа мутахассислари олдида турган муҳим вазифалар юзасидан чора-тадбирлар белгиланиб, иш олиб борилмоқда. Навоий кон металлургия комбинати Давдат корхонаси тармоылар ва подстанциялар цехи нурчиларнинг машаққатли меҳнатини қадрлаган ҳолда ҳар биримиз электр энергиясини тежашни унутмаслигимиз зарур.\n1 апрелдан электр энергия ва табиий газ нархи ошади\n1 октябрдан электр энергия тўлови қимматлашади.\n15 майдан янги тарифда энергия тўловлари\nНавоийда тураржой фондини сақлаш, унга техник хизмат кўрсатиш тарифлари ўзгарди\nЭлектр энергия нархи яна оширилмоқда!\nЯнги диспетчерлик хизмати -аҳолига қулайлик туғдиради!\n“Ишонч телефони” ташкил этилди\n1055 ТЕЛЕФОН ҚИЛИБ...\nНКМКда сувни тежашга астойдил киришилди\nПудратчи ташкилотлар диққатига!\n«Биогаз» муқобил энергия манбаидир


Марин Чилич Торонто "Мастерс"даги юришини бошлади / Olamsport.com\n09:16Федор Емельяненко "Bellator"нинг оғир вазн рейтингида кучли учликка кирди\t0 08:54Погба уч ўйинга четлатилди\t0 08:32"Бу фақат бошланиши". Ҳасанбойни мағлуб этган Сакен Бибосинов ўз фикрларини билдирди\t0 08:10"M25 Nur-Sultan". Теннисчиларимиз яккалик беллашувларида ҳам муваффақиятли старт олишди\t0 07:48Пётр Ян: "Стерлинг бутун дивизиондаги ҳаётни тўхтатиб қўйди"\t0 07:26Ла Лига. "Барселона" яна Мадридда мағлуб бўлди\t0 07:02Бугун жаҳон чемпионатида уч нафар боксчимиз рингга кўтарилади (жуфтликлар)\t0 23:56AIBA атлетлар қўмитаси сайлови учун номзодларни эълон қилди, улар орасида Баҳодир Жалолов ҳам бор\t1 23:37А Серия. "Ювентус" 90+5-дақиқада мағлуб бўлди\t0 19:39Биласизми? Шоҳжаҳон Абдуллаев нокаутга учрагунга қадар олдинда бораётганди\t1 19:12Белград. Қозоқларда илк мағлубият\t2 18:38Эртага жаҳон чемпионатида уч нафар боксчимиз рингга кўтарилади (жуфтликлар)\t1 18:16Белград. Шоҳжаҳон Абдуллаевнинг аламли жангидан ФОТОГАЛЕРЕЯ\t0 17:55Белград. Шоҳжаҳон Абдуллаев илк жангини ўтказди\t6 17:44Белград. Ўзбек-Қозоқ қарама-қаршилиги давом этади. Шаҳрам Ғиёсовнинг рақиби маълум\t2\n10 авг 09:30\nМарин Чилич Торонто "Мастерс"даги юришини бошлади\nТеглар : Марин ЧиличТоронто\nКанаданинг Торонто шаҳрида теннис бўйича "Мастерс" сериясига кирувчи нуфузли турнирнинг асосий тўр баҳслари старт олди.\nДунёнинг 39-ракеткаси бўлиб турган Марин Чилич мусобақадаги иштирокини ғалаба билан бошлади. Хорватиялик 32 ёшли тажрибали теннисчи илк даврада рейтингда ўзидан 11 поғона пастда бораётган испаниялик Альберт Рамосни 6/2, 4/6, 6/3 ҳисобларида мағлубиятга учратди.\nИкки соату 15 дақиқа давом этган учрашувда Марин 13, 33 ёшли Альберт эса 4 та эйс зарбасини амалга оширди. Хорватиялик теннисчи ўзаро учрашувлардаги ҳисобни ўз фойдасига 5:3 кўринишига келтирди. Энди Чилич National Bank Open турнирининг иккинчи даврасида норвегиялик Каспер Руудга қарши кортга чиқади.\n"ВТБ Кремль Кубоги" яна Москвада қолди 0\n"ВТБ Кремль Кубоги". Карацевнинг финалдаги рақиби маълум 0\nМарин Чилич Москвадаги мусобақанинг ярим финалига чиқди 0


Лолани мухлиси судга бермоқчи » Daxshat.Tv- Biz bilan barchasi daxshat ! I Tas-ix\nЛолани мухлиси судга бермоқчи\nЎзбекистонда хизмат кўрсатган артист Лола Аҳмедовани чув тушириш учун унга қўнғироқ қилиб, интервьюга таклиф қилдик ва "Muloqot.uz” кафесида учрашишга келишиб олдик. Ҳеч гапдан хабари йўқ Лола Аҳмедова саволларимизга жиддий жавоб бера бошлади.[/b]\n[b]Лола опа, сиз илгарига қараганда анча қатъиятли аёлга айлангансиз... Сиздаги бу ўзгариш[/b][b]нинг[/b][b] сабаб[/b][b]и[/b][b] нима[/b][b]?[/b]\nТурмуш қурганингиздан сўнг ҳаётга жиддий қарашни бошлар экан киши. Балки елкамга оила ва санъат маъсулияти бирваракайига юклангани учундир ёки яқинларимга, фарзандимга алоҳида эътибор ва меҳр беришим кераклигини ҳис қилганим учундир. Машҳур бўлсангизу, оилангизга тўкис эътибор-меҳр бера олмасангиз ҳам бўлмайди...\n[b]Кутилмаганда ёнимиздаги столда ўтирган йигит ёнимизга келиб гапга аралашди: —[/b]Кечирасиз, мен ҳам битта савол берсам бўладими?\n[b]Камина:[/b] — Тушунмадим... Илтимос, бизга халақит берманг\n[b]Лола Аҳмедова:[/b] [b](ҳайрон бўлиб)[/i][/b] — Бироз кейинроқ, суҳбатимиз охирида, майлими?\n[b]Йигит: — [/b]Суҳбат охиригача вақтим йўқ, кетишим керак. Мени бир дақиқа эшитинг...\n[b]Лола Аҳмедова йигитга юзланиб[/i]:[/b] — Майли, бир эшитиб кўрайлик.\n[b]Йигит:[/b] — Икки йил олдин не-не орзу-умидлар билан сизни тўйимга чақириш учун қўнғироқ қилганман. Шунда мен айтган нархга кўнмай, тўйга келмагансиз. Машҳур санъаткорларни тўйига чақиришга ҳамманинг ҳам имконияти етавермаслигини билмайсиз-да. ([b]Лола Аҳмедова йигитни диққат билан тингласада, асабийлаша бошлади) [/i][/b]Кечирасизу, лекин ҳозириги санъаткорларда инсоф деган нарса қолмаяпти, шу гапларимни газетангизда ёзинг!\n[b]Лола Аҳмедова ўзини хотиржам тутишга уриниб[/i][/b][b]:[/b] — Шошманг, мен сизни тушундим. Ҳозир интервьюни тугатиб олайлик, кейин нима дардингиз бўлса айтасиз, бўладими?\n[b]Йигит (қизишиб[/i]): —[/b] Ёзмаганингизга қўймайман! Бекорчи гапларни ёзгандан кўра, ҳақиқатни ёзмайсизми? Халқ билсин шунақа гапларни...\n[b]Лола Аҳмедова[/b][b]:[/b][b] — [/b]О-о-о, балки судга ҳам берарсиз? [b](захарханда кулади)[/i][/b]\n[b]Камина:[/b] — Бўлди ёзамиз, дедим-ку? Энди бизни тинч қўйинг.\n[b]Йигит:[/b] — Қайси сонда ёзасиз, мен билишим керак.\n[b]Камина[/b][b]:[/b] — Лола опа, шу гаплар ростми? Уни танийсизми?\n[b]Лола Аҳмедова[/b][b]:[/b] — Йўғ-ей, танимайман! Энди ҳар хил одам бор-да. Келинг, суҳбатни давом эттирайлик. Сизга ёзамиз, дедик-ку, ёки тилхат ёзиб берайликми?\n[b]Суҳбатга халақит бермайлик деб кафенинг бошқа томонида ўтирган[/b] [b]Лола Аҳмедованинг онаси ва продюсери Дилбар Аҳмедова шовқинни эшитиб, югуриб келди[/b]\n[b]Дилбар Аҳмедова:[/b] — Ҳа, тинчликми?\n[b]Йигит:[/b] — Тинчлик, тинчлик, бўлган воқеани айтиб беряпман, журналистга.\n[b]Дилбар Аҳмедова:[/b] — Халақит берманг! Кимсиз ўзи? Нима "проблема”? (жаҳли чиқа бошлади).[/i]\n[b]Лола Аҳмедова[/b][b]:[/b] — "Проблема” — биз тўйга бормапмиз!\n[b]Йигит[/b][b]:[/b] — Хотиним Лоланинг ашаддий мухлисаси эди. Тўйга Лола келади деб қўйгандим унга. Сал қолган, тўйим бузилишига [b]([/i][/b]қизишиб қаттиқ-қаттиқ гапира бошлайди).[/i]\n[b]Дилбар Аҳмедова:[/b] — Шошманг, соғлигинигиз жойидами ўзи? [b](Каминага юзланиб)[/i][/b] — Бу одамни сизлар чақирмаганмисизлар ишқилиб?\n[b]Камина[/b][b]:[/b] — Йўғ-е... Уни биринчи маротаба кўриб турибман.\n[b]Бошқа столда ўтирган хўранда йигитлардан бирининг жанжалдан жаҳли чиқиб гапга аралашганди икки ўртада жанжал бошланиб кетди.[/i][/b]\nЛола Аҳмедова уларнинг жанжалини ҳайрон бўлганча кузатиб: — Вой товба!..\nЙигит: — Санъаткорман деб энди одамларни менсимаслик керакми? Бу нимаси?\nКамина: — Кимдир бу одамни олиб чиқсин, илтимос...\nДилбар Аҳмедова: — Э, бу касал шекилли... (фотомухбирга юзланиб) Сиз нега расмга оляпсиз? Сизнинг одамингизми ёки?\nФотомухбир: — Йўғ-ей, биз журналистмиз, воқеа жойидан факт учун олиб қўйдим холос...\nЛола Аҳмедова: — Манавини ўчириб турайлик (диктофонга ишора қилиб), юринг, кетдик интервьюни бошқа жойда қилармиз...\nЖанжаллашган йигитлар бир-бирини судраб пастки қаватга тушиб кетишди.. Уларнинг важоҳатидан, Лоланинг ранги оқарди, ўзини ёмон ҳис қила бошлаганини кўриб, ҳазилни шу жойда тўхтаишга қарор қилдик.\nКамина: — Тўхтанглар! Бу шунчаки байрам ҳазили эди. Сиз "Чув тушди”нгиз, Лола опа!\nЛола билан онаси аввалига ҳайратдан қотиб қолишди, кейин эса хайрият-ей, деб кулиб юборишди.\n— Аввалига ҳайрон бўлдим, кейин қўрқиб кетдим. Тавба, шунақа ҳам ҳазил қиласизларми? (кулади).\n— Сал қолди у болани уриб юборишимга. Яхшиямки, бу ҳазил дедингиз бўлмаса... (кулади).\nШундай қилиб, байрам арафасида жиддий, камгап Лола Аҳмедовани чув туширишга ва кулдиришга муваффақ бўлдик.\n[b]Моҳичеҳра ЭШМИРЗАЕВА тайёрлади[/b]


Тузнинг "асосий хавфи ҳақида" маълум қилинди » Ўзбекистон янгиликлари – Zamin.uz\nАмерикалик олимлар тузни доимий равишда меъёрдан ортиқ истеъмол қилиш ичакнинг иммун тизимида ўзгаришларни келтириб чиқаришини аниқлашди, бу эса инсонннинг когнитив функциялари деградациясига олиб келади. Nature Neuroscience'да шу ҳақидаги маълумот тақдим этилди.\nМутахассислар уч ҳафта давомида хлорид натрийни меъёрдан ортиқ истеъмол қилиш эндотелиал дисфункция, мия қон оқимининг камайиши ва когнитив тизимдаги бузилишларга олиб келиши, лекин артериал қон босимини ўзгартирмаслигини қайд этишди.\nТуз миқдори юқори бўлган парҳез ичакдаги Т-хелперлар сони ва улар томонидан интерлейкин-17 молекулаларининг ишлаб чиқарилишини оширади. Муаллифлар қон оқимидаги интерлейкин-17'нинг ўсиши мазкур парҳезнинг миядаги қон айланишига салбий таъсир кўрсатишини қайд этишди.\nОлимлар сичқонларни кузатиш давомида шундай хулосаларга келишди. Олинган натижалар, муаллифларнинг таъкидлашича, одамларга ҳам мувофиқ келади. Мутахассислар кемирувчилар нормал овқатланиш режимига қайтган тақдирда, туз миқдори юқори бўлган парҳезнинг салбий натижалари чекинганини таъкидлашди.\nЖаҳон соғлиқни сақлаш ташкилоти (ЖССТ) бир кунда 5 граммдан кўп туз истеъмол қилмасликни тавсия қилади. Бу йилига тахминан 2,5 миллион ўлим ҳолатларининг олдини олиши мумкин.\nТашкилот маълумотларига кўра, сайёра аҳолисининг ярмидан кўпи ҳар куни 80-140 фоизга кўп хлорид натрий истеъмол қилади. Ортиқча туз инсон организмига асосан нон, қуруқ нонушта ва истеъмолга тайёр таомлар билан бирга киради.\nЯнгиликлар » Жамият » Тузнинг "асосий хавфи ҳақида" маълум қилинди\n10:44 Семизликнинг асосий сабаби маълум қилинди\n13:02 Тузни кўп истеъмол қилишнинг энг асосий хавфи маълум қилинди\n17:37 Олимлар эркакларнинг бевақт ўлимига олиб келувчи ўнта сабабни аниқлашди


Қозоғистонда гиёҳванд моддалар савдосида гумонланган полициячиларга қарши махсус операция ўтказилди — Teleradio.uz\nҚозоғистонда гиёҳванд моддалар савдосида гумонланган полициячиларга қарши махсус операция ўтказилди\nҚозоғистоннинг Жамбил вилоятида Ўз хавфсизлик бошқармаси ва махсус бўлинма ходимлари гиёҳванд моддалар савдосида гумонланган амалдаги полициячиларни қўлга олиш бўйича махсус операция ўтказди, деб хабар беради Tengrinews.\nҚозоғистон ИИВ матбуот хизматининг маълумотларига кўра, тезкор операцияда Жамбил вилояти полиция департаментининг Шокпар станцияси полиция бўлими ходимлари қўлга олинган.\nЎз хавфсизлик бошқармаси ходимлари текширув тадбирлари давомида гумонланувчилар гиёҳванд моддаларни ноқонуний йиғиш ва кейинчалик уларни сотиш учун Қумўзак ҳудудига чиқишни режалаштираётганини аниқланган.\nНоқонуний ҳаракатларнинг олдини олиш учун махсус операция бошланган. Полициячилар Шу—Тароз автомобиль йўлини ёпиб, гумонланувчилар ҳаракатланаётган транспорт воситасини тўхтатган.\nБироқ гумонланувчилар ҳаракатланаётган автомобиль ҳайдовчиси машинани махсус бўлинма ходимининг устига қасддан ҳайдаб, унга оғир тан жароҳати етказган. Ўқотар қуроллар билан қуролланган гумонланувчилар таъқибдан катта тезликда яширинишга уринган. Машинада уч киши бўлган.\nПолициячилар томонидан отилган огоҳлантирувчи ўқларга гумонланувчилар тўхтамаган. Шунда полиция ходимлари транспорт воситасини ўққа тутган. Натижада уч нафар гумонланувчининг иккитаси яралаган. Улардан бири шифохонада вафот этган, иккинчисига эга стационар шароитда ёрдам кўрсатилган. Гумонланувчиларнинг учинчиси эса ҳозирда вақтинчалик изоляторда сақланмоқда.


Нурсултон Рўзибоев собиқ UFC вакилига қарши жанг қилади\n28 апрель, 2021, 16:15\nУ Манамада окатгонга кўтарилади.\nЮртимизнинг энг кўзга кўринган ММА вакилларидан бири Нурсултон Рўзибоевнинг навбатдаги рақиби ва жанг санаси маълум бўлди.\nХабарингиз бор, Нурсултон Рўзибоев Бахрайннинг "Brave CF" промоушени билан шартнома имзолаган ва ундаги дебют жангини ҳам ўтказиб улгурганди. Ушбу промоушендаги илк жангини ҳамюртимиз франциялик Иброҳим Манега қарши ўтказиб, бринчи раундда "слам" услубида рақибини нокаутга учратганди. Ваҳоланки, Нурсултон аслида ушбу турнирда швециялик собиқ UFC жангчиси Андреас Сталь билан жанг қилиши лозим эди. Бироқ баъзи сабабларга кўра, Сталь жангда иштирок эта олмаган ва унинг ўрнини франциялик жангчи тўлдирганди.\nАммо промоушен мутасаддилари Рўзибоев-Сталь қарама-қаршилигини барибир ташкиллаштирадиган бўлди. Яъни, 4 июнь куни бўлиб ўтиши кўзда тутилаётган "Brave 47" турнирида Нурсултон Рўзибоев швецияликка қарши жанг қилади.\nАндреас Сталь фаолияти мобайнида 12 та ғалаба ва тўртта мағлубият қайд этган. Икки бора UFC промоушенида октагонга кўтарилган. Ҳозирги кунда ярим ўрта вазн тоифасида UFCнинг етакчи вакилларидан бири Гилберт Бёрнс билан ҳам жанг ўтказиб, очколар ҳисобида имкониятни бой бериб қўйганди. Ҳамюртимизнинг кўрсаткичи эса 30-8 кўриниш олган.


«Дарё» суриштируви: Бухоро деҳқон бозорида 15 яшар қиз фаррош томонидан калтакланди. Бу хорижлик сайёҳлар кўз ўнгида юз берди - Daryo\n11:57, 23.05.2019 101359\nБухоро деҳқон бозорида 15 яшар қиз фаррош томонидан калтакланди. Бозор маъмурияти ходимларининг билдиришича, ушбу ҳолат сотувчиларнинг маҳсулотларни ўзига белгиланган савдо растасида эмас, кўчада савдо қилиши оқибатида юзага келган. Айрим сотувчилар эса бу бозор раҳбарларининг буйруғи билан рўй берганини билдирмоқда.\nЖорий йилнинг 14 май куни эрталаб Бухоро шаҳар солиқ инспекцияси, Давлат санитария ва эпидемиология назорат маркази, Бухоро шаҳар ИИБ вакиллари ҳамда марказий деҳқон бозори маъмурияти ходимлари томонидан фуқароларнинг рухсат этилмаган жойда ноқонуний савдо-сотиқ фаолияти билан шуғулланишларига чек қўйиш мақсадида ҳамкорликда тадбир ўтказилган. Тадбир давомида ходимлар ва сотувчилар ўртасида жанжал содир бўлган. Жанжал оқибатида 2004 йилда туғилган нон сотувчи қиз Мафтуна Ғаффорова (исми-шарифлар ўзгартирилган) лўли миллатига мансуб бозор ходимаси Ҳуррият Йўлдошева томонидан сочидан бураб муштланган ва бурни қонатилган.\n— Бу қизнинг онаси Россияда, уйи йўқлиги учун менинг уйимда яшайди, онаси менга ишониб, қарамоғимга қолдирган. 40 йилдан буён нон пишириб сотаман. Қўлимда элликка яқин одам ишлайди. Шу куни нон сотувчилар нонларни аравачага юклаб, «Буюм бозори»га олиб чиққан. У қиз ҳам қўшилишиб борган. Назоратчилар белгиланган жойда сотишни талаб қилишган, бу тўғри. Лекин талаб уриш, сўкиш ёки калтаклаш орқали амалга оширилмайди. Нон сотувчиларнинг аравачасини судраб, зўрлик билан тортиб чиқариб ташлашаётганда улар қаршилик кўрсатган. Кейин жанжал бошланган. Шу топда жон ҳолатда югуриб етиб бордим. Ҳуррият Йўлдошева ташқаридаги жанжал етмагандек, нон сотиш растасига қочиб келган қизни сочини тутамлаб ўраб олиб, муштлаган. Ундан «Нима бўлди, нега уряпсан?» деб сўрасам, «Агар кўча сотувчиларини уриб, расталарга олиб киришга ёрдамлашсам, яхшироқ пул беришаркан», деди. Бозор раҳбарининг сотувчи, тадбиркорларни уриши ва урдириши биринчи маротаба эмас. Жуда кўп жойларга мурожаат этдик. Лекин ҳаммаси босди-босди бўлиб келган, — деди тадбиркор Тўйгул Мажидова.\nМафтуна Ғаффорова учун «Тез ёрдам» машинаси чақирилиб, шифохонага олиб кетилган. Қизга қон босимининг ошиши ҳамда мушт оқибатида қаттиқ бош оғриғи ташхиси қўйилган.\nБухоро марказий деҳқон бозорига жорий йилда 187 миллион сўм эвазига 82 та видеокамера қўйилган. Жанжалнинг ҳар бир ҳолати видеотасвирларга муҳрланган. Мавжуд, лекин овозсиз лавҳаларда ҳамкорликда ўтказилаётган тадбир давомида бир нечта сотувчиларнинг ҳам назоратчиларга ташлангани ва қаршилик кўрсатгани ҳолати бор.\n— Иложимиз йўқ. Маҳсулотларимизни тезроқ йиғиштириб олмасак, эпчиллик қилмасак, уларни лўли фаррошларнинг олиши ҳеч гап эмас. Улар нонгаям, меваларгаям сурбетларча ёпишади. Бермасангиз, қаршилик кўрсацангиз, уради. Ҳатто ҳомиладор аёлларни, қизларни ҳам уришган. Маъмуриятдагилар томошабин бўлиб ўтиради. Бунинг сабабини лўли фаррошлардан сўрасак, «Агар шу ишларни қилмасак, бизни ишдан бўшатишади», дейишди. Бозор раҳбари улар орқали қандай натижага эришмоқчи бўляпти, билмадим, аммо бу йўл нотўғри, сотувчи, тадбиркорлар зиёнига хизмат қилади, холос, — дейди Тўйгул Мажидованинг келини.\nМаълум бўлишича, Бухоро Марказий бозорида 35 нафар фаррош бўлиб, шундан 28 нафари лўли миллатига мансуб. Жанжал ҳолатларини видеотасвирдан кузатар эканмиз, унинг Бухоройи шарифга ташриф буюриб, бозорлари билан танишишга чиққан кўплаб сайёҳлар кўз ўнгида рўй берганини афсус билан қайд этиш жоиз.\n— Шундоқ жанжал пайтида хорижликлар ҳам келишди, кўришди, гувоҳ бўлишди, суратларга олишди,—дейди Шаҳло исмли пишириқ сотувчи аёл. — Мафтуна ақлли, эсли-ҳушли қиз. У биров билан жанжаллашадиган ёки талашадиган эмас. Қўққисдан фаррош хотин келиб, унинг уришини кўриб, йиғлаб юбордим. Кўз олдим қоронғулашиб, ҳушдан кетибман.\nМазкур ҳолат шу куни Бухоро шаҳар ИИО ФМБ 2-сон ИИБ Шакл-2 китобига 288/1471-рақами билан қайд қилинган. Ҳозирда терговга қадар текширув ишлари олиб борилмоқда.\n— Яқинда вилоят ҳокими бошчилигида Бухоро марказий деҳқон бозорининг олд қисми тартибга келтирилиб, замонавий автотураргоҳ қилинди. Олиб борилаётган сайъ-ҳаракатларга қарамай, барибир сотувчилар ноқонуний савдога йўл қўйишдан чекинмаяпти. 15 яшар қизнинг жанжал оқибатида жабрлангани борасида текширув ишлари олиб борилмоқда. Барча ишлар қонун доирасида амалга оширилади. Шу нуқтаи назардан тадбиркор қарамоғида бўлган мактаб ўқувчисининг бозорда нон савдосига жалб этилгани ҳам ўрганилади,—деди ҳудуд профилактика инспектори, майор Элдор Аслонов.\nСуҳбат чоғида ўзини жондорлик Гулнора Саидова, деб таништирган аёл:\n— Болаларимга ёрдам бериш учун бозорга тез-тез келиб тураман, уларнинг савдо ишларига қарашаман. Бозор раҳбари ўтган йилдан буён фарзандларимга азоб бериб келади. Болаларим чек тўлайди, шартнома қилишган. Икки нафар сотувчиси ҳам бор. Ўзаро келишмовчилик оқибатида қизим Гулмира Файзиевани уриб, ҳаммаёғини кўкартирган. Бирор марта қизимнинг аҳволини сўраб-суриштирмаган,—деди.\n«Бухоро Марказий деҳқон бозори» АЖ раҳбарининг ўринбосари Гулчеҳра Авезованинг билдиришича, тадбиркор Гулмира Файзиева билан бўлган тортишувда аслида аёл бозор раҳбарига шиддат билан ташланган. Шу пайтда Бобур Собиров ўзини четга олган ва оқибатда қиз бетонга юз қисми билан йиқилиб, жароҳат олган.\nМаълум бўлишича, орадан вақт ўтиб, шахсан Бухоро шаҳар ҳокими бозор раҳбари иштирокида йиғилиш ўтказиб, тадбиркорга тушунмовчиликларга чек қўйиш, ярашиб, келишиб ишлаш таклифини билдирган. Бироқ у буни рад этган.\nСуриштирув давомида 15 яшар қизнинг калтакланишидан ташқари, бошқа муаммолар ҳам мавжудлиги аниқланган. Қатор сотувчи ва тадбиркорлар томонидан бозор маъмурияти вакилларидан норозилик бўлган. Тартиб ўрнатиш ўзи ёки бошқалар қўли билан уриш-урдириш ва ҳақоратлар орқали амалга оширилаётгани билдирилган. Ўзини таништиришни истамаган бир неча сотувчилар ҳам буни инкор этмаган.\n— Нотўғри гап! Бир неча тадбиркор ва сотувчининг фикри билан хулоса чиқариш керак эмас. Бизнинг зиммамизга бозорни капитал таъмирлаб, замонавий кўринишга келтириш вазифаси қўйилган. Мазкур бозор 2008 йилда қайта қуриб топширилган. Жуда кўп жойлари таъмирга муҳтож ҳолга келган эди. Биз уни қайта таъмирладик. Четдан келиб, кимдир ёрдам берган эмас. Ҳамма харажатлар бозор маблағларидан, тушумларидан қопланди. Бозорнинг пул тушуми олдинги йилларга нисбатан бир неча баробар ошди. Иқтисодий кўрсаткичлар молиявий ҳужжатлар билан тасдиқланган. Бозор атрофи ва ташқи фасадларининг таъмиридан сўнг расталар таъмирига ўтилди. Ҳар бир раста ва ўрин-жойларни таъмирлаб, рақамлаб чиқилди. Улар сотувчи ва тадбиркорларга тегишлича топширилди.\nБироқ, шундай шароитлар яратиб бериш баробарида уларга бирор маҳсулотни ерга қўйган ҳолда сотмаслик талабини ҳам қўйдик. Бу борада ҳар бир тадбиркор билан келишув шартномалари имзоланган. Маҳсулотни кўчада ёки ерга қўйиб сотмаслик, савдо ишини тўғри ва тартибли йўлга қўйиш мақсадида савдо маданияти талаб қилинаётгани бир неча тадбиркор ҳамда сотувчиларга ёқмаяпти. Чунки улар йиллар давомида ўз маҳсулотларини ерга қўйиб, савдо қилиб келишган. Шунинг учун ҳам улар ўзига белгиланган расталар боришни истамаяпти. Яширишнинг ҳожат йўқ, кўп бор ўзимнинг ҳам ёқаларимни йиртиб ташлашган. Аммо ҳеч қачон ўзим томонимдан ҳам, маъмурият вакиллари томонидан ҳам уриш ёки биров орқали урдириш буйруғи берилмаган.. Ваколатимдан келиб чиқиб, ўз хизмат вазифамни бажаришга, яъни уларни қонун доирасида ишлашга, тартиб билан савдо қилишга чақиришга мажбурман, — дейди «Бухоро Марказий деҳқон бозори» АЖ раҳбари Бобур Собиров.\n«Бухоро Марказий деҳқон бозори» АЖ ҳамда тадбиркорлар ўртасидаги шартномадан ташқари, сотувчи ва тадбиркорлар томонидан «Белгилаб берилган талабларни тўғри тушунган ҳолда мен ўз савдо фаолиятимни қонун доирасида амалга оширишга, фақат бозор маъмурияти томонидан белгиланган жойда савдо қилишга, ерда ўтириб савдо қилмаслик ҳақида ушбу тилхатни бераман. Ушбу тилхатда қайд этилган мажбуриятлар бажарилмаган тақдирда менга нисбатан қонун доирасида чора кўрилиши ва жамият ҳудудида савдо фаолиятимни олиб боришим та’қиқланиши ҳақида огоҳлантирилдим» мазмунида тилхат ёзилган.\nБироқ, бозор назоратчиларининг айтишича, сотувчи ва тадбиркорларга тўғри талаб қўйилса, улар ходимларга таъсир ўтказишга ҳаракат қилиш ҳолати ҳам кўп кузатилган.\n— Бир неча сотувчи ва тадбиркорлар ортларида турган лавозимдор шахслар қўнғироқ қилиб, «Сенга муаммо керакми?!» дейишади. Ерда ва кўчада маҳсулотини сотувчилар бир кунда бир неча бор йиғиштирилади. Ҳар бир тадбиркорнинг бошига кун-узун ўтирмаймиз-ку! Биз тартиб талаб қилсак, биз билан талашиб, ёқалашишади,—дейди назоратчи Тилла Шодмонов.\n«Бухоро Марказий деҳқон бозори» АЖда қуруқ мевалар, мева-сабзавотлар растаси, гўшт растаси, сут маҳсулотлари, шунингдек, полиз маҳсулотлари ҳамда тайёрлов савдо растаси мавжуд. Жами 1472 нафар сотувчи ва тадбиркор хизмати йўлга қўйилган. Афсуски, бозорда содир бўлаётган жанжаллар 90 фоиз сотувчиларнинг ўз маҳсулотларини расталарда эмас, кўчада ва ерда олиб боришаётгани оқибатида юзага келган. Яратилган имконият ва шарт-шароитлардан тўлиқ фойланилмаган. Неъматларнинг оёқ остида пулланаётгани эса ачинарли.\n«Дарё» мухбири тадбиркор ва сотувчиларнинг бу борадаги фикрларига қизиқар экан, «Битта менми, ерда сотаётган, анавиларга қаранг», «Растадан ҳеч ким сўрамайди, чунки растадаги маҳсулотни қиммат, деб ўйлашади», «Ҳамма ерда сотаяпти-ку!», «Нима эди, истаган жойимда сотаман, гап борми?!» тарзидаги қараш ва иддаолар билдиришган.\nЎзини Ойсулув Муҳаммедова деб таништирган тадбиркорнинг айтишича, гуллар савдоси билан шуғулланади, ўз дўкони бор. Аммо айрим сотувчиларда шартнома, ҳужжат йўқ. Ерда сотувчи савдогарлардан пул олинади, чек берилмайди. «Ўзаро келишув» асосида ишланади.\nҲолат бўйича суриштирув давомида Бухоро вилоят солиқ бошқармаси матбуот хизмати гуруҳи ҳам ҳамроҳлик қилди. Шу куни Бухорода «Кўча бозори савдосига қаршимиз» ойлиги эълон қилинди.\n— Ушбу ойликдан кўзланган мақсад бозорлар, савдо комплекслари ҳамда тижорат дўконлари атрофини ободонлаштириш, товарларни фақат савдо дўкони ичида сотиш ва уларни бинонинг ташқарисига чиқармаслик, санитария нормалари, ёнғин хавфсизлиги қоидаларига риоя қилиш, шунингдек, шохобчада назорат-касса машинаси, тўлов терминали мавжуд бўлиши ҳамда уларни белгиланган тартибда ишлатишни таъминлашдир.\nОйлик давомида чакана савдо фаолиятини амалга ошираётган юридик ва жисмоний шахслар томонидан савдо қоидалари, санитария нормалари ва ёнғин хавфсизлиги талаблари бузилганда айбдорларга нисбатан қонун ҳужжатларига мувофиқ жавобгарлик чоралари қўлланилади, — дея таъкидлади Бухоро вилоят солиқ бошқармаси матбуот хизмати раҳбари Баҳодир Файзиев.\n22:56, 06.07.2021 162188\n13:24, 19.07.2021 204549\n19:42, 14.07.2021 143239\n16:25 Бугун 456\nҚозоғистон тожик-афғон чегарасида хавфсизликни таъминлаш учун Тожикистонга ҳарбий-техник ёрдам юборади\n16:10 Бугун 1253\n16:01 Бугун 6016\nТокио—2020 да иккинчи медал: Давлат Бобонов дзюдо бўйича бронза медалига эга чиқди\n15:56 Бугун 3750\nФарғона водийсида 29–31 июль кунлари сел келиши хавфи бор\n20:05, 27.07.2021 93628\n22:22, 26.07.2021 82311


Беғубор болалик 02.06.2020 01:57\nБолалар ўзига хос беғубор олам. Аммо бу шундай оламки, у доим ҳимояга муҳтож.\nБМТнинг Бола ҳуқуқлари тўғрисидаги конвенцияси шу мақсадда қабул қилинган. UNICEF – (United Nations Childrenʼs Fund), яъни БМТнинг Болалар жамғармаси дунё бўйлаб болалар манфаатларини ҳимоя қилишга қаратилган фаолият олиб боради.\nЎзбекистон ҳам бу жараёнда фаол иштирок этиб келмоқда. Кейинги пайтда бу борада салмоқли амалий ишлар қилинди.\nАйнан ҳимояга муҳтож, яъни ота-она қарамоғисиз қолган болаларга ўзлари яшаб турган турар жойларни ўн саккиз ёшга тўлгунга қадар бронлаштириш ҳуқуқи берилди.\nБолаларнинг рўйхатда туриш жойи ва фуқаролигидан қатъи назар, уларга барча ижтимоий хизматлар кўрсатилмоқда.\nБолаларнинг давлат органларига бевосита қилган мурожаатларини тўлиқ кўриб чиқиш кафолатланди. Бола тўлиқ муомала лаёқатига эга эмаслиги важлари билан бу турдаги мурожаатларни кўрмасдан қолдиришга йўл қўйилмайди.\nБолаларни ҳимоя қилиш мақсадида судларга ариза билан мурожаат қилган даъвогар давлат божи ва бошқа тўловларни тўлашдан озод қилинди.\nОилада боланинг манфаатларига тааллуқли ҳар қандай масала ҳал қилинаётганда, шунингдек, ҳар қандай суд муҳокамаси ёки маъмурий муҳокама даврида бола ўз фикрини ифода қилишга ҳақли эканлиги қонунчиликдан жой олди.\nБолаларни мажбурий меҳнатга жалб қилиш ҳолатларига барҳам берилди.\nМазкур институт жорий йил март ойи бошида фаолиятини бошлади.\n– Ишга киришишим билан уй-жойидан маҳрум бўлган бир неча болалар уйида улғайган шахслар мурожаат қилишди, – дейди Бола ҳуқуқлари бўйича вакил Алия Юнусова. – Чирчиқлик бўлган бу ёш оилалар тушунмовчилик сабаб шу вазиятга тушган экан. Кўрилган таъсир чоралари туфайли муаммо ҳал бўлди. Зангиота туманида кар ва соқовлардан иборат оила эса вояга етмаган болалари билан уйидан ажралган. Ушбу масалада суд уларнинг иштирокида бўлса ҳам сурдо таржимонсиз кўриб чиқилгани учун ушбу масалада прокурор протести киритилишига эришдик. Карантин бошланиб қолгани туфайли кенг фаолият олиб бора олмаяпмиз. Бироқ бизга тушаётган мурожаатларни имкон қадар кўриб чиқишга ҳаракат қиляпмиз. Сардобадаги ҳалокат туфайли кўплаб болалар ҳам жабр кўрганидан хабарингиз бор. Икки марта бориб улардан хабар олиб, муаммоларини ўргандик. Ҳозир ҳам бу масала эътибор марказимизда турибди.\nДавлатимиз раҳбарининг 2020 йил 29 майдаги «Бола ҳуқуқларини ҳимоя қилиш тизимини такомиллаштириш бўйича қўшимча чора-тадбирлар тўғрисида»ги қарори билан Бола ҳуқуқлари бўйича вакилнинг асосий вазифалари ва фаолияти йўналишлари аниқ белгилаб берилди.\nЭндиликда болалар билан боғлиқ барча масалалар вакил иштирокида амалга оширилади. Хусусан, БМТнинг Бола ҳуқуқлари тўғрисидаги конвенциясини бажариш стратегиясини ва бола ҳуқуқлари масалалари бўйича бошқа ҳужжатларни ишлаб чиқиш ҳамда амалга оширишда иштирок этади.\nБола ҳуқуқлари бўйича вакил аҳоли ўртасида бола ҳуқуқлари, эркинликлари ва қонуний манфаатлари масалалари бўйича ҳуқуқий онг ва ҳуқуқий маданиятни оширишга кўмаклашади.\nВакил бола ҳуқуқлари ва қонуний манфаатлари бузилиши билан боғлиқ мурожаатларини кўриб чиқиш орқали боланинг ҳуқуқлари, эркинликлари ва қонуний манфаатларини ҳимоя қилиш, бола ҳуқуқларининг кафолатлари тўғрисидаги қонун ҳужжатлари нормалари ва талабларининг ижросини ўрганиш каби ишларни амалга оширади.\nБола ҳуқуқлари бўйича вакил ўз ваколатларини мустақил ҳамда давлат органлари ва уларнинг мансабдор шахсларига тобе бўлмаган тарзда бажаради.\nҚисқа қилиб айтганда, қарорда вакил томонидан амалга ошириладиган ишлар батафсил келтирилган. Муҳими, қўйилаётган вазифаларнинг амалда бажарилиши.\nЗеро, мазкур ҳужжат болаларни, айниқса, ота-она қарамиғисиз қолган вояга етмаган шахсларни ҳар томонлама ҳимоя қилиш бўйича вакилга нафақат ваколат, балки катта масъулият ҳам юклади. Бунинг амалда таъминланиши ҳаётга умид кўзлари билан боқаётган ёш авлоднинг ҳимояда бўлиши, қоқилмаслиги кафолати бўлиб хизмат қилади.\nБу жараёнда эса кенг жамоатчиликнинг фаол иштирок этиши мақсадга мувофиқ. Шундай қилишимиз керакки, токи болажонларнинг беғубор оламига ҳеч бир ғубор қўнмасин!


ЎЗБЕКИСТОН РЕСПУБЛИКАСИ БАНДЛИК ВА МЕҲНАТ МУНОСАБАТЛАРИ ВАЗИРЛИГИ - Самарқанд шаҳрида касб-ҳунар таълимини янада ривожлантиришга қаратилган ҳамкорлик Меморандуми имзоланди\nСамарқанд шаҳрида касб-ҳунар таълимини янада ривожлантиришга қаратилган ҳамкорлик Меморандуми имзоланди\n2019 йилнинг 25 февраль куни Самарқанд шаҳар Ишсиз ва банд бўлмаган аҳолини касб-ҳунарга ўқитиш марказида Ўзбекистон Республикаси Бандлик ва меҳнат муносабатлари вазирлиги, Корея халқаро ҳамкорлик агентлиги (KOICA) ҳамда Кеимюнг коллеж университети ўртасида касб-ҳунар таълимини янада ривожлантиришга қаратилган ҳамкорлик Меморандуми имзоланди.\nУшбу меморандум орқали 2019-2022 йилларда Самарқанд касб-ҳунарга ўқитиш марказининг таълим салоҳиятини мустаҳкамлаш, Самарқанд вилоятида ишчилар малакаси ва ишга жойлаштириш самарадорлигини оширишга қаратилган грант лойиҳасини амалга ошириш белгиланган.\nХусусан, лойиҳа доирасида Самарқанд касб-ҳунарга ўқитиш марказида машинасозлик технологияси (CNC), компьютер дизайнери йўналишлари ва Самарқанд Стартап Бизнес Инкубатор марказини ташкил этиш режалаштирилган. Лойиҳа учун KOICA ва Кеимюнг коллеж университети томонидан бир миллион бир юз минг АҚШ доллари миқдорида грант маблағлари ажратилмоқда.\nМеморандум Бандлик ва меҳнат муносабатлари вазири ўринбосари Баҳодир Умрзоқов, KOICAнинг Тошкентдаги офис директори Сон Сонг Ил ҳамда Кеимюнг коллеж университети саноат билан ҳамкорлик департаменти директори Ким Ёнкаб томонидан имзоланди.\nМаросим якунида ҳамкорлик алоқаларини янада мустаҳкамлаб бориш ва ўзаро истиқболли лойиҳаларни амалга ошириш бўйича тилаклар билдирилиб, кореялик ҳамкорларга эсдалик совғалари топширилди.\nКиришлар бугун: 11001\nТашрифлар бугун: 4116


Кучли қор бўрони Москва вилоятида ҳам рўй берди. Бу ерда 3-5 февраль кунлари ёққан қор қалинлиги 53 мм.га етган. Мазкур миқдор февраль ойи учун белгиланган меъёрдан 1,5 баробар кўп. Оқибатда Москва вилоятидаги 18 та туманда электр таъминотида узилишлар содир бўлди. Бир киши устига дарахт қулаб тушиши оқибатида ҳаётдан кўз юмган. Беш киши жароҳатланган.\nТранспорт ҳаракати ҳам анча қийинлашган. Маҳаллий ҳокимият вакиллари аҳолига шахсий автомобилдан вақтинча фойдаланмай туришни тавсия қилган.\nМутасаддиларнинг билдиришича, ҳудудлар тўққиз кун ичида қордан тозаланади. Бу юмушларга коммунал хизматнинг 60 мингдан зиёд ходими ва 15 мингдан ортиқ техника воситалари жалб қилинган. Айни пайтгача 1,2 миллион метр куб қор олиб чиқилди. Ушбу юмушларда бефарқ бўлмаган фуқаролар кўмагидан ҳам фойдаланилаяпти.\nМетеорологлар эса яқин уч кунда об-ҳаво шароити яна мураккаблашиши мумкинлигини башорат қилишмоқда.\nМазкур рукндаги бошқа мақолалар: « “Apple” 20 миллиард АҚШ доллари миқдорида соф фойда олди\tМальдивда фавқулодда вазият эълон қилинди »


«The Diplomat»: Шавкат Мирзиёевнинг Тожикистонга амалга ошириши кутилаётган давлат ташрифи нафақат минтақада, балки дунё миқёсидаги катта воқеликдир\nЎзбекистон Республикаси Президенти Шавкат Мирзиёевнинг Тожикистонга кутилаётган давлат ташрифи ҳали бошланмасиданоқ хориж оммавий ахборот воситаларида катта қизиқиш уйғотмоқда.\nХусусан, Японияда чоп этилиб, Осиё — Тинч океани минтақаси экспертлари ва илм-фан доиралари вакиллари орасида катта нуфузга эга бўлган “The Diplomat” журналида мазкур мавзуга бағишланган таҳлилий мақола эълон қилинди.\nМақола муаллифи Катерин Пуц Шавкат Мирзиёев давлат раҳбари лавозимини эгаллаганидан сўнг қўшнилар билан алоқаларни тиклаш бўйича фаол чора-тадбирларни амалга ошираётганини эътироф этиб, қисқа вақт ичида Ўзбекистон раҳбари Туркманистонга уч маротаба, Қозоғистонга тўрт марта, Қирғизистонга бир маротаба ташриф буюрганини эслатиб ўтади.\nШарҳловчи Тожикистон билан ҳамкорлик деярли “ноль”дан бошланганини таъкидлаб, бу омил Душанбеда бўлажак олий даражадаги музокараларнинг аҳамиятини янада кўтаришини ёзади.\nКатерин Пуцнинг фикрича, 2017 йилдан Тошкент ва Душанбе ўртасида тўғридан-тўғри ҳаво қатновининг тикланиши томонларнинг давлатлараро ришталарни тубдан яхшилашга якдил интилишини яққол кўрсатди.\n“Катта масофадаги чегарага эга икки мамлакат ўртасида ҳаво, автомобиль ҳамда темир йўл алоқасининг тикланиши Президент Шавкат Мирзиёевнинг Марказий Осиёда минтақавий ҳамкорликни кенгайтириш бўйича “Катта стратегия”сининг таркибий қисмидир”, дейилади мақолада.\nЖурналда ёзилишича, Душанбега ташриф якуни бўйича, жумладан, давлатлараро виза тартибининг ўзгариши кутилмоқда. Шу маънода, “The Diplomat” Ўзбекистон ҳукуматининг Тожикистон билан чегарада тўққизта ўтказиш пунктини очиш ҳақида яқинда эълон қилинган қарорининг юқори аҳамиятга эгалигини ёзади. “Мазкур қарор орқали, — дея таъкидлайди журналист, — Тошкент ўз сиёсий иродасини намоён қилди”.\n“The Diplomat” Ўзбекистон Президенти ташрифи олдидан Душанбеда ҳукм сураётган юқори кайфиятни шарҳлар экан, Тожикистон ҳукумати давлат чегарасида ўтказиш пунктларининг очилиши ҳақидаги хабарни кўтаринки руҳда қабул қилганини айтиб ўтди. Темир йўл алоқасининг тикланиши эса ниҳоятда муҳим воқеа бўлди, зеро, бу орқали Ўзбекистон ва бошқа давлатлар билан савдо-иқтисодий муносабатларни ривожлантиришга шароит яратилади.\nРасмий Тошкент томонидан ҳаётга татбиқ қилинган дипломатик чора-тадбирлар қисқа муддатда ўз маҳсулини бермоқда. Сўзининг тасдиғи сифатида Катерин Пуц Ўзбекистон ҳамда Тожикистон ўртасидаги ўзаро товар айирбошлаш ҳажми 2017 йилда 85 фоиз ортганини таъкидлаб, аввал ҳеч ҳам бундай кўрсаткичлар кузатилмаганини таъкидлайди. “Келажакда фуқаролар, товарлар ва хизматларнинг чегара орқали ўтиши янада осонлашганда, мазкур натижалар бундан-да тез салмоқ касб этади. Савдо алоқаларининг кенгайишидан ҳар икки томон бирдек манфаат топади”, дея ишонч билдиради муаллиф.\nМақола якунида айтилганидек, Шавкат Мирзиёевнинг Душанбега ташрифи нафақат минтақада, балки дунёда катта умид уйғотмоқда. Ушбу ҳодиса бугун минтақавий ҳамкорликка нисбатан кенг миқёсли ёндашувнинг таркибий қисми бўлиб, Тошкент ўз ташқи сиёсатида айнан шундай тамойилга амал қилаётир. Муаммо ҳамда тўсиқлар, албатта, бўлган ва бундан кейин ҳам бўлади, аммо қувонарлиси шундаки, уларни енгиб ўтишга истак ҳамда ирода бор, дея хулоса қилинади “The Diplomat” журналида чоп этилган мақолада.


3 йил аввал 1680 siyrat.uz\nБу−Зайд ибн Собит, Қуръондан (Ҳижратдан илгари нозил бўлган узун ва қисқа суралардан) ўн еттита сурани ёд олиб, уларни ўрганган етти яшар болакай. Ҳали Расулуллоҳ соллаллоҳу алайҳи васаллам Мадинага ҳижрат қилмаган эдилар. У Зот Мадинага ҳижрат қилганларида ҳузурларига Зайдни келтиришади. Ўша пайтда ёши ўн бирда эди.\nУлар: «Мана бу бола, эй Расулуллоҳ соллаллоҳу алайҳи васаллам, Сизга нозил бўлган суралардан ўн еттитасини ёд олган Зайд», дейдилар. Уни эшитиб кўрган Расулуллоҳ соллаллоҳу алайҳи васаллам ажабланадилар. Қандай ҳам ажабланмасинлар. Ахир у шижоатли бўлиб, ўзининг қироатини, овозининг яхшилигини ҳамда Қуръонни фасоҳатли тил билан ўқишни Расулуллоҳга намойиш қилишдан ҳаяжонга тушмади. Қандоқ ҳам тортинсин ёки ҳаяжонлансин? Ахир у Аллоҳнинг ҳақ каломини ўқияпти ва бунинг учун у Аллоҳдан буюк мукофот олади ку?!.\nНабий алайҳиссалом унинг ҳифзининг бенуқсонлиги ва маҳоратига қойил қолдилар. Унда илм севгиси, ғайрат ва жиддийликни кўрдилар. Кунлар ўтди. Бир куни Расулуллоҳ соллаллоҳу алайҳи васаллам Зайдга: «Эй Зайд, мен учун яҳудийларнинг ёзувларини ўргангин. Улар тарафдан менга мактублар келяпти. Мен бу мактублар борасида уларга ишонолмайман», дедилар. Яъни Расулуллоҳ соллаллоҳу алайҳи васаллам Мадинага келган пайтларида у ерда яҳудийларнинг бир неча жамоалари яшарди.\nУ Зот мусулмонлардан бири яҳудий ёзувини ўрганишини истадилар. Лекин ким уни ўрганади? Бу шижоатли, зийрак йигит Зайд бўлақолсин. Дарҳақиқат, Расулуллоҳ соллаллоҳу алайҳи васаллам унда илмга бўлган муҳаббат ва буюк қудратни кўрдилар. Бунинг устига у ўткир фаҳмли ва закий бола эди. Ва албатта, Зайд Расулуллоҳ соллаллоҳу алайҳи васалламни яхши кўради ва у Зотнинг истаклари унинг учун итоат қилиш керак бўлган амрдир.\nЗайд иброний тилни ўрганишда жидду жаҳд қилди. Ярим ой ўтар-ўтмас у тилни ўрганиб олди ва Расулуллоҳ соллаллоҳу алайҳи васалламга келадиган яҳудийлар мактубларини таржима қилиб, Расулуллоҳ соллаллоҳу алайҳи васалламнинг яҳудийларга юборадиган номаларини ёзиб берадиган бўлди.\n«Сурёний тилини ҳам биласанми?» деб сўрадилар Набий алайҳиссалом (У ўша асрда бор бўлган тил эди). Зайд у Зотга жавобан: «Уни ўрганаман, эй Аллоҳнинг Расули, деди. Зайд кетиб Сурёний тилини бир ойдан оз муддатда ўрганиб олди.Зайднинг кўзга кўринган қобилияти, илмга бўлган муҳаббати ва заковати учун Расулуллоҳ соллаллоҳу алайҳи васаллам уни Қуръондан нозил бўлган оятларни ёзиш бориш учун танладилар. Шунинг учун Зайд Набий алайҳиссалом замонларида ваҳийни ёзарди. Расулуллоҳ соллаллоҳу алайҳи ва салламнинг вафотларидан сўнг эса кўп сонли саҳобалар билан мусҳафни жам қилишда масъул бўлди.\nЗайд ибн Собит айтади:«Расулуллоҳ соллаллоҳу алайҳи васаллам менга буюрган эдилар ҳамки, мен яҳуд ёзувини ўргандим. У киши менга: «Аллоҳга қасамки, мен нома ёзишда яҳудларга ишонмайман», дедилар. Мен уни ўрганишга киришдим. Ярим ой ўтар- ўтмас, мен у тилни тўла билиб олдим. Агар улар нома ёздирсалар, мен уларга ёзиб берардим ва агарда Расулуллоҳ соллаллоҳу алайҳи васалламга нома келса, мен уларга ўқиб берардим. (Абу Довуднинг сунанлари, илм китоби, ҳасан, саҳиҳ ҳадис).


Tumovni davolash ( 8902 marta o'qilgan) Chop etish\nNodi 04 Noyabr 2006, 05:42:03\nZig‘irni kuydirib, tutuniga burun tutilsa, tumovni daf qiladi.\nSedanani kuydirib, tutuni burunga kiritilsa ham, tumovda foyda beradi.\nOq piyozning suvini burunga oqizish yoki hidlash ham tumovga davo bo‘ladi.\nNodi 04 Noyabr 2006, 05:42:19\nOg‘izga qalampirmunchoq va qoqula solib shimish tumovdan xalos bo‘lishda yordam beradi.\nQahvani qaynatib bug‘ini hidlash ham tumovning davolaridan biridir.\nMunira xonim 22 Noyabr 2007, 17:04:02\nЎрта аср табиблари тумовни бир нечта турларга сга бслган сзига хос касаллик сканини таъкидлайдилар. Абу Бакр ар-А озий (865-926) тумовнинг давоси ҳақида гапириб, беморнинг бошидан иссиқ сувни то уни мисси схши сезмагунча жилдиратиб, оз миқдордан қуйиб турилишини тавсис қилади. Аки бир парча зиғир латтани оловга тутиб, қиздириб, тахлаб туриб, бошни қоқ сртасига қсйиб, қиздирилиши шартлигини ёзади.\nMunira xonim 22 Noyabr 2007, 17:04:30\nИссиқдан бслса, бошга совуқ сув қуйишни, совуқдан бслса, иссиқ сув қуйишни айтади.\nБутун дунё тан олган машҳур табиб Абу Али инб Сино (980-1037) тумов бслган одамни тсйиб овқат емаслигини ва доим бошни иссиқ сақланши тавсис қилади.\nЎрта аср табибларидан Бобур Мирзонинг хос табиби Юсуфий ибн Муҳаммад (ХVI-аср) касалликни иккига бслади — совуқдан ва иссиқдан. 1. Иссиқ тумовда мисдан сув томоққа ёки бурунга оқади, у зскам деб аталади. Уни даволаш учун нилуфар шарбатини ичишни, арпадан, овқат тайёрлаб истеъмол қилинишини айтади.\n2. Совуқдан бслган тумовда бурундан тушадиган сув совуқ бслади, бош ва юзда оғриқ сезилади. Уни даволаш учун зуфо шарбатидан ичиш кераклигини ва нсхот шсрва истеъмол қилишни буюради.\nТабиб Юсуфий айтган шарбатларни тайёрлаш бугунги кунда жуда қийин иш. Биз бу касални изоҳлашда ва даволашда ҳозирги замон халқ табобатини ксзи ва билими билан иш ксрамиз.\nMunira xonim 22 Noyabr 2007, 17:04:54\nТУМОВ КАСАЛИ дунёда снг кенг тарқалган касалликлардан бири бслиб, асосан кеч кузда, қишда ва срта баҳорда пайдо бслади. Бунинг сабаби шу даврда жисмоний иш қилиш фаолисти пасасди, пиёда кам юрилади, одам бадани заифлашади, совуқ ҳавода нафас олиш тезлашади. Об-ҳавони ҳисобга олмай кийиниш туфайли одамнинг баъзи аъзолари совуқ қотади. Шунингдек, овқатланиш ҳам муҳим роль сйнайди: совуқ туфайли одамлар кучли овқатларни, чунончи, қовурилган овқатлар, тухум, кабоб, сут ва айниқса ширинликни ксп истеъмол қилишади, натижада кучсизланган баданда мувозанат бузилади. Ўзбек халқида «чиллада совуқ сув ҳам иссиқлик» деган ажойиб бир мақол бор. Шунинг учун ҳам куздан бошлаб то баҳоргача шолғом шсрва ичиш, шолғом ва турп истеъмол қилиш қадим замонлардан бери тавсис қилинада.\nТумов йилнинг бошқа фаслларида ҳам учраб туради, съни, шарт-шароит сратилса пайдо бслиши мумкин. Беморларда касаллик мизож ва мизож даражасига боғлиқ ҳолда бир хилда кечмайди. Айниқса, нафас йсли касал одамлар учун тумовдан тузалиш жуда оғир\nMunira xonim 22 Noyabr 2007, 17:05:12\nБу касалликни даволашда замонавий тиббиётда ҳам, халқ табобатида ҳам кспдан-ксп дори-дармон мавжуд. Шунингдек, бир қанча тавсисномалар бор. Бироқ бу сринда снг содда ва арзон муолажа усулини топилиши осон бслган дори-дармонларни ксрсатиб стмоқчимиз.\nАввало, бемор ксрпа-ёстиқ қилиб, ётиб даволани-ши шарт. Агар оёқда юриб даволанса, бу касаллик бирон ички аъзога оғир асорат беради, съни кутилмаганда снги, хавфли дардга дучор қилади. Бемор ҳар 2 соатда сримта пиёзни ёки срим боғ кск саримсоқ пиёзни майда тсғраб, срим коса қатиққа солиб, сзиб аралаштириб, бир бурда суви қочган нон билан еб олиши керак. Бу асосий дори. Шунингдек, тушликда ва кечқурун қовурилмаган, гсштсиз оқишоқ хсрда ёки пиёва ичиши керак. Беморнинг хоҳишига қараб иссиқ қоқурум ичириш ҳам мумкин. Даволаниш дав-рида қовурилган ва ёғлиқ овқатлар, шунингдек, тухум, кабоб, сут ва ширинликлар тақиқланади. Шакар қсшилмаган мева сувлари, сабзавот сувлари ичиш мумкин, айниқса қайнатилган срик суви схши.\nБемор ҳавоси тоза бслган алоҳида хонада ётиши шарт, бу ерда радио ва ойнаижаҳон бслмасин, уй чироғининг қуввати 40-60 ваттдан ошмасин. Бемор ётган уйга унга қараётган сгона одамгина кирсин, у ҳам оғзига 4 қаватли дока тутқич тутиб кирипш ва ҳар сафар ташқарига чиққанида қслини совунлаб ювиши шарт. Беморнинг идишлари алоҳида бслиши керак. Унга чой срнида снтоқ ёки наъматак дамлаб бериш мумкин. Бемор ёнида туфлаш учун срим сувли шиша банка ёки сирланган жом бслиши ва тез-тез снгиланиб туриши керак. Бурунни артиб туриш учун сочиқ ёки рсмолча доимо беморнинг қслида ёки ёнида бслгани маъқул, у ҳам алмаштириб турилиши шарт.\nMunira xonim 22 Noyabr 2007, 17:05:51\nБемор кечаси ерга қараб ётиши тавсис стилади, бунинг учун ёстиғи юмалоқ (лсла ёстиқ) ва қдттиқ бслгани схши, акс холда ухлай олмайди. Бу хонада исириқ тутатган маъқул. Кечаси беморнинг оёқ тагига асал компресс қилиб, пайпоқ кийгизиб ёгошзиш керак. Даволаниш даврида чсмилиш мумкин смас, ётган жойда ҳсл, илиқ латта билан артиниш кифос қилади.\nТумов бслган бемор ана шу муолажа тадбирлари билан даволанса, жуда тез, осон ва схши тузалади, узоғи билан икки кунда шифо топади. Тузалгандан кейин ҳам сҳтиёт тарзида бир ҳафта, сн кун мобайнида гсшт, ёғ ва ширинликларни истеъмол қилмаслик тавсис стилади.\nАсосан суюқ овқат истеъмол қилиш керак. Бемор ётган хона ёруғ, ҳавоси тоза, ҳарорати 26-30 даража бслсин.\nБу касаллик ста қаттиқ тартибда иш олиб борилишини тақозо қилади.\nХудо сзи шифо берсин. Омин.\nY_U_R_I_S_T 25 Mart 2008, 11:51:31\nБутун дунё тан олган машҳур табиб Абу Али инб Сино (980-1037) тумов бслган одамни тсйиб овқат емаслигини ва доим бонши иссиқ сақлашни тавсис қилади.\nЎрта аср табибларидан Бобур Мирзонинг хос табиби Юсуфий ибн Муҳаммад (ХУ1-аср) касалликни иккига бслади — совукдан ва иссиқдан.\n1. Иссиқ тумовда мисдан сув томоққа ёки бурунга оқади, у зскам деб аталади. Уни даволаш учун нилуфар шарбатини ичишни, арпадан, овқат тайёрлаб истеъмол қилинишини айтади.\nY_U_R_I_S_T 25 Mart 2008, 11:52:40\nТУМОВ КАСАЛИ дунёда энг кенг тарқалган ка-салликлардан бири бўлиб, асосан кеч кузда, қишда ва эрта баҳорда пайдо бўлади. Бунинг сабаби шу даврда жисмоний иш қилиш фаолияти пасая-ди, пиёда кам юрилади, одам бадани заифлашади, совуқ ҳавода нафас олиш тезлашади. Об-ҳавони ҳисобга олмай кийиниш туфайли одамнинг баъзи аъзолари совуқ қотади. Шунингдек, овқатланиш ҳам муҳим роль ўйнайди: совуқ туфайли одамлар кучли овқатларни, чунончи, қовурилган овқатлар, тухум, кабоб, сут ва айниқса ширинликни кўп истеъмол қилишади, натижада кучсизланган баданда мувозанат бузилади. Ўзбек халқида «чиллада совуқ сув ҳам иссиқлик» деган ажойиб бир мақол бор. Шунинг учун ҳам куздан бошлаб то баҳоргача шолғом шўрва ичиш, шолғом ва турп истеъмол қилиш қадим замонлардан бери тавсия қилинади.\nТумов йилнинг бошқа фаслларида ҳам учраб туради, яъни, шарт-шароит яратилса пайдо бўлиши мумкин. Беморларда касаллик мизож ва мизож даражасига боғлиқ ҳолда бир хилда кечмайди. Айниқса, нафас йўли касал одамлар учун тумовдан тузалиш жуда оғир.


Ҳайй ибн Яқзон (фалсафий қисса) [Abu Ali ibn Sino]\nМана бу ўнгингдаги ошнанг эса, сенн йўлдан уришга жуда ҳам чоғлангандир. Агар у безовта бўлиб қўзғалиб қолса, уни насиҳат қилиш билан тўхтатиб ва юмшоқлик билан босиб бўлмайди. У худди қуруқ ўтинга тушган ўтдай ё босиб келаётган селдай, ё маст туядай ва ё қасд оладиган шердай, унинг жнловини тутиб бўлмайди.\nБуларнинг ҳар бирида биттадан мамлакат бор. Бу иккаласи оралиғи билан ннсонлар олами оралиғини ажратиб турган чегара бор. У чегарадан худо томонидан, асли яратилишда ўтиш лаёқатини касб қилган, махсус одамлардан ташқари, ҳеч ким ўтолмайди. Бу чегаралардан ўтишда турғун ҳаёт чашмаси ёнида шариллаб оқиб турган чашмада чўмилиш фойда беради. Агар саёҳатчи ўша чашмага йўл топса, унда ювиниб, тоза бўлса ва унинг ширин сувидан ичса, у вақтда унинг аъзоларида ажойиб бир қувват пайдо бўлиб, у билан бу саҳроларни босиб ўтишга қодир бўлади. У Баҳр ул-Муҳитда чўкмайди. Қоф тоғи унинг йўлини тўсолмайди. Забония ҳам уни жаҳаннамга улоқтириб юбора олмайди. Биз булоқни яхшилаб тушунтириб беришни сўрадик. У айтди:\nУнга ёндашган мамлакат аҳлларининг жуссаси эса булардан ҳам кичикроқ, юриш-туришлари оғирроқ бўлади. Улар ёзув-чизув ва нужум, найрангбозликлар, тилсимлар, нозик синоатлар, юксак ишларни биладилар ва шулар билан шуғулланишга ҳаракат қиладилар. Уларнинг шаҳарлари тўққизтадир. Бу мамлакат аҳолиси ёқимли, жуда гўзал бўлади. Улар кайф-сафони жуда ҳам яхши кўришади, ғамдан озодлар, турли наъмаларни латиф қилиб чалишади, унинг турли-туман куйларннн билишади. Бир хотин уларга подшоҳлик қилади. Эҳсон ва яхшилик улар учун табиийдир. Агар ёмон нарса гапирилиб қолинса, ундан нафратланишади. Бу хотин подшоҳнинг шаҳарлари саккизтадир.\nАгар Машриқ томонга йўналсанг, қуёшни шайтоннинг икки шохи ўртасидан чиқишининг шоҳиди бўласан. Чунки шайтоннинг иккита шохи бор: бири учади, бири юради. Машриқ томонда юрадиган халқлар икки қабиладан иборатдир. Бирининг хулқи йиртқич ҳайвонсифат, бошқасининг хулқи эса тўрт оёқли уй ҳайвони сифатдир. Булар иккови орасида доим жанжаллар бўлиб туради. Буларнинг иккаласи Машриқнинг сўл томонидадир. Учадиган шайтонларнинг жойлари эса Машриқнинг ўнг томонндадир. Булар бир хил жинсдан яратилмай, балки уларнинг ҳар бири деярлик бир-биридан ажратилган ҳолда, нодир кўринишда яратилгандир. Уларнинг баъзиси икки хил, баъзиси уч, бошқа баъзиси тўрт хил қилиб учадиган инсон ва чўчқа бошли илон каби яратилган. Баъзиси ярим одам ва бошқа баъзиси бир кафти инсон қўлию, бошқа ҳамма жойлари ҳайвонларнинг аъзосидан иборат. Рассомлар тасвирлайдиган суратларнинг ўша иқлимдан олиб келинганлиги ҳақиқатдан узоқ эмас. Бу иқлимда ғолиб келган — подшоҳ бу ерда бешта чопар — алоқа йўли ташкил қилган. Шунингдек, у ўша мамлакат учун қуролхоналар қурган ва унга қуролли кишилар қўйган. Булар бу олам аҳлидан кимки у ерга бориб қолса, уни шартта тутиб оладилар ва ўзларига етган барча хабарларни ўша орқали исботлайдилар. Кейин асирларни мамлакат эшигини тутиб турувчи ўша бешта чопарнинг бошлиғига топширадилар. Асирларда бекитиб муҳрланган ёзма хабарлар бўлади, лекин ундан мудир ҳам хабардор бўлолмайди. Бу мудирнинг вазифаси мактубларнинг барчасини подшоҳга билдириш учун хазиначига етказишдир. Асирларга эса мана шу хазиначи қараб туради. Уларнинг қуроллари эса, бошқа хазиначига сақлаш учун топширилади. Сизнинг оламингиздан асир олинган инсонлар, ҳайвонлар ва бошқалар ўз суратлари билан ўша турларнинг бири бўлиб кўпаядилар.\nБу иккала шохдан буёғини иқлимингиз ортидаги иқлим чегарасига яқин ер фаришталари обод қилишади, фаришталарнинг йўл кўрсатиши билан у тоифа тўғри йўлни топиб, динсизларнинг йўлидан чиқадилар, пок руҳлилар ахлоқига эга бўладилар. Булар агар инсонлар билан аралашсалар, уларга ёмон хулқларни ўргатмайдилар, йўлдан оздирмайдилар, инсонларнинг пок бўлишларига ёрдам берадилар. Улар жин ва ҳинлардир. Кимки ушбу иқлим орқасига етса, ер фаришталари турадиган бпр иқлимга боради. Булар икки табақага бўлинади: бири ўнг томондагиси бўлиб, бу билувчи ва буйруқ берувчидир. Рўбарўсидаги, чап томонда турувчи табақа эса, буйруқни қабул қилувчига ишловчилардир. Бу иккала табақа гоҳ жин ва инсон иқлимларига, пастга тушадилар, гоҳ кўкка кўтариладилар. Айтишларича, «хафазайи кироми котибийн» шулардан эмиш. Булардан ўнгда ўтириб кузатувчиси эса, буйруқ берувчилардан бўлиб, ёздириш иши шуларнинг қўлида. Чапда ўтириб кузатувчиси ишловчилардан бўлиб, ёзиш иши шунинг қўлида. Бу иқлимга ўтишга йўл топа олган киши осмоннинг нариги томонидан қутулиб чиқади. Шундан кейин у энг олдинги яратилганларни кўради. Уларнинг барчаси итоат қиладиган ягона подшоҳлари бор. Чегараларнинг биринчисида улуғ подшоҳларининг хизматкорлари унга яқинлаштирадиган амалларни қилиб турадилар. Улар очкўзлик, знқналик, шаҳвоний иш, зулм ва ҳасад қилиш ҳамда ялқовлик қилишга мойиллик қилмайдиган покиза зотлардир. Улар бу мамлакат атрофларпни обод қилиш учун қўйилган вакиллардир. Улар ўша ерда ҳар нарсадан огоҳ бўлиб турадилар. Булар маданий бўлиб, шаҳарларда, баланд-баланд кўшкларда, гўзал биноларда туришади.\n2 Qush hikoyati (falsafiy qissa) [Abu Ali ibn Sino] 397\n3 Қуш ҳикояти (фалсафий қисса) [Abu Ali ibn Sino] 333\n4 Salomon va Ibsol (falsafiy qissalar) [Abu Ali ibn Sino] 602


ЎЗБЕКИСТОН РЕСПУБЛИКАСИ ОЛИЙ СУДИУСТАМОН АЛДОҚЧИ from\nШалола ва Ҳабибулло (исм-шарифлар ўзгартирилди) Пайариқ шаҳарчасидаги тўйхонада танишиб қолишади. Улар дастлабки пайтларда кун-куноро телефон орқали гаплашиб туришарди. Кейинчалик муносабатлари қалинлашиб, шаръий никоҳ асосида турмуш қуришади.\nТабиийки, бирга яшаш учун уй-жой керак. Ҳабибуллонинг «Баҳрин қишлоғидан номингга уй-жой қуришга ер сотиб оламиз», деган таклифи Шалолага маъқул тушади. Шу тариқа 2018 йилнинг июнидан — октябрь ойига қадар Ҳабибулло уй-жой қуриш учун ер сотиб олишини айтиб, Шалоланинг 6 миллион сўм маблағини қўлга киритади.\nБироқ орадан анча вақт ўтса-да, уй-жой масаласи ҳал бўлмайди. Шалола бу ҳақда гап очганида, Ҳабибулло турмуш ўртоғи бетоблиги, икки нафар вояга етмаган фарзандининг ташвиши ҳам зиммасида экани, шулардан ортмаётганидан ёзғиради.\n— Уй-жой ҳам бир гап бўлар, — дейди Ҳабибулло бир гал. —Ундан олдин тўй қилишимиз керак. Бусиз қўни-қўшнилар олдида ноқулай аҳволга тушаяпман…\nБу гапдан сўнг тўйхонада уларнинг тўйи бўлиб ўтади. Тўйнинг эртаси куни Ҳабибулло «ишга кетяпман» деганча бу ерда бошқа қорасини кўрсатмайди.\nТўй харажатларини ҳам ўзи тўлаган Шалола алданганини англаб етган пайтда Ҳабибулло бошқа бир жувонни тузоғига илинтириш, унинг бойликларини фирибгарлик йўли билан қўлга киритиш илинжида янги ҳийлани қўллаш билан овора эди…\nҲабибулло Шалола билан тўйи бўлишидан бироз аввал «Дўстлик» маҳалласида яшовчи Навбаҳор исмли жувон билан тасодифан танишиб қолган эди. Турмушидан ажрашган, ўғли билан ота-онасиникида яшаётган Навбаҳор ўзини Самарқанд вилояти ҳокимлигининг иқтисодиёт бўлимида ишловчи масъул ходим деб таништирган Ҳабибуллонинг алдовига тез учади.\nАниқроғи, Ҳабибуллонинг беш йил олдин хотинининг вафот этгани, Аъзамжон исмли ёлғиз ўғли Тошкент шаҳрида футбол-интернат мактабида ўқиётгани, отаси оғир хасталикка чалингани боис онаси уни хориж давлатига даволатишга олиб кетгани каби ёлғон дийдиёларини эшитгач, Навбаҳорнинг сўққабош эркакка раҳми келиб кетади. Шу боис Ҳабибуллонинг турмуш қуриш ҳақидаги таклифига узоқ ўйлаб ўтирмай рози бўлади. Шаръий никоҳ асосида улар Навбаҳорнинг қариндошларидан бирининг қўшни қишлоқдаги бўш турган ҳовлисида яшай бошлашади.\nСамарқанд шаҳридаги олий таълим муассасаларидан бирида сиртдан ўқиётган Навбаҳор шартнома пулини тўлаши учун пластик картасига иш ҳақидан 5 миллион 300 минг сўм йиғиб қўйганини билиб қолган Ҳабибулло шартнома тўловини бирон-бир фермер хўжалиги ҳисобидан ўтказиб беришни ваъда беради.\nУнинг гапларига ишониб, пластик картани берган Навбаҳорга 300 минг сўмни қайтарган Ҳабибулло 5 миллион сўмни ўз эҳтиёжи учун сарфлаб юборади. Шундан сўнг уйга келмай қўяди. Бу Навбаҳорнинг кўнглида шубҳа-гумон уйғотади ва Ҳабибулло ҳақида суриштира бошлайди. Лекин тайинли маълумот тополмайди. Шу орада Навбаҳор уй-жой масаласида туман хотин-қизлар қўмитасига мурожаат қилади. Туман ҳокимлиги уни ўрганиб чиқиб, Навбаҳорга тиббиёт коллежининг бўш турган ётоқхонасидан яшаш учун учта хона ажратиб беради.\nНавбаҳор ўғли билан янги жойга кўчиб ўтганда кутилмаганда Ҳабибулло пайдо бўлади ва улар яна бирга яшай бошлайди…\nСамарқанд шаҳрида яшовчи Али Нуримов Пайариққа келиб, новвойлик билан шуғулланаётган эди. У оиласи билан ижарада яшарди. Бир гал йўловчи машинада Самарқанддан Пайариққа келаётганида у Ҳабибулло билан танишади. Танишувга Ҳабибуллонинг уй-жойдан гап очгани сабаб бўлади.\n— Агар озгина пулингиз бўлса, мен сизга янги уй олиб бераман, — дейди Ҳабибулло суҳбатдошининг ижарада яшаётганини эшитгач. — Туман ҳокимининг қурилиш масалалари бўйича ўринбосари Элбек Бердиқулов яқин ўртоғим бўлади…\nҲақиқатан ҳам, ўша кезлари туманда икки қаватли уйлар қурилаётган эди.\nАли Нуримов Ҳабибуллонинг таклифига ўйлаб-нетиб ўтирмай рози бўлади.\nСавобталаб, ҳимматли янги танишининг топшириғи бўйича ўзининг уй-жой йўқлиги ҳақида маълумотнома, ўзи ва оила аъзоларининг шахсини тасдиқловчи ҳужжат нусхаларини олиб келиб беради.\n«Уйнинг бошланғич нархи 28 миллион сўм бўлади. Қолгани учун банкдан сизга ўн уч йилга кредит маблағи олиб бераман», деб ваъда берган Ҳабибулло 10 миллион сўмни туман ҳокимининг ўринбосари Э. Бердиқуловга бериш зарурлигини айтади. Янги уй олиш илинжидаги Али пулни Ҳабибуллонинг қўлига тутқазади.\nИкки кундан сўнг Ҳабибулло Алига уйнинг коммунал тўловларни қайд этиш дафтарчаси ва банкнинг тўлов жадвалини бериб, қолган 18 миллион сўмни талаб қилади. «Ўн бешинчи мартгача янги уйга кўчиб ўтасиз» деган ваъдага ишонган Али қариндошларидан 18 миллион сўм қарз олиб, Ҳабибуллога беради.\nКейинги куни «ҳожатбарор» Ҳабибулло Али билан учрашиб, «уйники» деб қўлига уч дона калит беради ва янги уйни «ювиш» учун Алининг ижарадаги уйида меҳмон бўлади.\nЭрталаб Ҳабибулло Алига «тушдан сўнг қурувчи билан бирга уйингни кўрсатаман» деганча жуфтакни ростлайди. Ҳабибулло келмагач, Али янги қурилаётган уйларга бориб, ҳамма эшикка қўлидаги калитларни солиб кўради. Лекин улар биронта эшикка тўғри келмайди. Чунки уйнинг ўз эгаси бор эди…\nАслида Ш. Жалилова ва Н. Ғаниевага шаръий йўл билан уйланиб, бирини олти, иккинчисини беш, фуқаро А. Нуримовни эса, йигирма саккиз миллион сўмга «чув» туширган бу кимса Пайариқ туманининг Гулистон қишлоғида яшовчи Қаҳрамон Хушназаров эди.\nБирон жойда тайинли ишламаган Қ. Хушназаровнинг фириби ортидан азият чекканлар фақат номлари тилга олинган жабрланувчилар эмас. Қаҳрамон бошқаларни ҳам лаққиллатган экан. Улар пешона тери билан топган пулларини фирибгарнинг қўлига тутқазишганини жуда кеч билишди.\nАлдов ва фирибнинг умри қисқа. Қаҳрамон Хушназаровнинг қилмишлари ҳам вақти келганда фош этилди. Унга нисбатан жиноят иши қўзғатилиб, иши терговга оширилди. Дастлабки тергов чоғида Пайариқ тумани ҳокимининг қурилиш масалалари бўйича ўринбосари Э. Бердиқулов Қаҳрамон Хушназаровни умуман танимаслиги, унинг қилмишларига мутлақо алоқаси йўқлигини маълум қилди.\nСуд судланувчи Қ. Хушназаровни Жиноят кодексининг 168-моддаси 3-қисми «б» банди ва 28, 211-моддаси 2-қисми «а» бандида назарда тутилган жиноятларни содир этганликда айбдор деб топиб, озодликдан маҳрум қилиш жазоси тайинланди. Ҳукмда судланувчидан жабрланувчиларга етказилган зарарни ундириш қайд этилди.\nХуллас, устамон алдоқчининг фирибгарлик қилмишлари суднинг қонуний ва адолатли ҳукми билан якун топди. Аммо фирибгарнинг тегирмон тоши айланишига жабрланувчиларнинг ўта ишонувчанлиги сабаб бўлганини ҳам қайд этиш зарур. Демак, ҳар кимнинг гапига лаққа ишониб, чув тушиш огоҳлик белгиси эмас. Буни асло унутмаслик керак.


Соддалаштирилган иқтисодий суд ишини юритишда муаммолар мавжуд | NORMA.UZ\nСоддалаштирилган иқтисодий суд ишини юритишда муаммолар мавжуд\nХўжалик юритувчи субъектлар томонидан баъзи вазиятларда қонундаги камчиликлар туфайли дебиторларга даъво талабларини тақдим этиш имкониятининг йўқлиги жуда жиддий муаммо ҳисобланади. У қисқа муддатларда ҳал этилиши керак.\nЖорий йилнинг март ойидан бошлаб баҳоси қуйидаги миқдордан ошмайдиган даъво талаблари бўйича соддалаштирилган иқтисодий суд ишини юритиш жорий этилган (ИПКнинг 2032-моддаси):\nюридик шахсларга нисбатан – 20 ЭКИҲ;\nякка тартибдаги тадбиркорларга нисбатан – 5 ЭКИҲ.\nУшбу иш юритишнинг хусусиятларини биз илгари шарҳда келтириб ўтганмиз.\nЖорий этилган пайтдан бошлаб уч ойдан кўп вақт ўтди. Соддалаштирилган иш юритиш амалиётда қанчалик самарали қўлланмоқда, ҳаммаси ўйланганидек ишлаяптими? Соддалиги ва кўриб чиқиш муддатларининг қисқарганлигига қарамай, ҳамон муаммоли жиҳатлари мавжуд. Амалиётдаги вазиятни кўриб чиқамиз.\nI. Соддалаштирилган иш юритиш доирасида ташкилот даъво аризасига ариза нусхаси жавобгарга юборилганлиги ҳақидаги почта квитанциясини илова қилган ҳолда уни иқтисодий судга топширди. Суд аризани кўриб чиқишни рад этди, сабаби жўнатилганлиги тўғрисидаги квитанция даъво аризасининг жавобгарга топширилганлиги далили ҳисобланмайди (ИПКнинг 2033 -моддаси). Суд вакилларининг тушунтиришича, топширилганлиги ҳақидаги далиллар даъво аризасининг кўчирма нусхасини шахсан олганлигини тасдиқловчи жавобгарнинг кузатув хатидаги имзосини назарда тутади. Даъвогар қуйидаги ҳолларда нима қилиши ноаниқ:\nжавобгарнинг жойлашган жойи маълум эмас;\nжавобгар даъво аризасининг кўчирма нусхасини олиш ва ҳужжатлар олинганлиги ҳақида кузатув хатида ўз имзосини қўйишдан бўйин товламоқда.\nҚонунчиликда бундай вазиятларни ҳал қилиш усуллари назарда тутилмаган. Ҳуқуқий берк кўчага кириб қолиниши тайин:\nдаъво аризасининг жавобгарга топширилганлиги ҳақидаги далилларсиз иқтисодий суд даъво аризасини қабул қилмайди;\nсумманинг камлиги боис оддий иш юритиш тартибида кўриб чиқишнинг имконияти йўқ;\nҳақиқатда ташкилотнинг даъво талаблари бажарилиши мумкин эмас.\nСуд органлари вакилларининг тушунтиришича, вазиятнинг мураккаблиги уларга маълум. Бироқ улар тегишли ҳужжатсиз даъво аризасини қабул қила олмайдилар, сабаби қонун бор ва улар уни бажаришлари шарт.Ушбу мавҳум ҳолат қанча давом этиши номаълум.\nМазкур муаммони ҳал этиш учун даъво аризасининг жавобгарга топширилганлигининг далиллари ҳисобланадиган ҳужжатлар рўйхатини аниқлаштириш етарли бўлади. Уларни буюртма хатни жавобгарга топшириш ҳақидаги почта хабарномаси билан тўлдириш мақсадга мувофиқдир. Бундан ташқари, жавобгарнинг жойлашган жойи маълум бўлмаган вазиятларни ҳам назарда тутиш лозим.\nII. Умумий иш юритиш тартибида, агар даъво аризаси бўйича жавобгар филиал (алоҳида бўлинма) бўлса, суд даъвогарнинг розилиги билан, филиални жавоб бериши лозим бўлган бош юридик шахсга алмаштиради (ИПКнинг 33, 45-моддалари). Соддалаштирилган иш юритиш тартибида эса, худди шундай вазиятда даъво аризаси кўриб чиқилмай рад этилади. Бунинг сабаби шуки, суд ишни тарафларни чақиртирмасдан кўриб чиқади (ИПКнинг 2034-моддаси). Бундан суд жавоб бериши лозим бўлган жавобгарга алмаштириш учун даъвогарнинг розилигини ололмаслиги келиб чиқади.\nФилиал юридик шахснинг алоҳида бўлинмаси сифатида давлат рўйхатидан ўтмаган ва мустақил юридик шахс ҳисобланмайди. Шу боис жавобгар филиал фақат филиални очган юридик шахсга алмаштирилиши мумкин ва лозим.\nМазкур вазиятни тартибга солиш учун ИПКга алоҳида бўлинмалар (филиаллар, ваколатхоналар)га тааллуқли ўзгартиришлар киритиш таклиф қилинмоқда. Судья томонидан жавобгар-алоҳида бўлинмани бош юридик шахсга даъвогарнинг розилигисиз алмаштириш имкониятини яратиш лозим.\nИқтисодий суд ишларини юритишга судгача мажлис жорий этилмоқда\nИшни кўришни кейинга қолдириш: буни қачон ва неча марта амалга ошириш мумкин\nСуд ҳимояси қандай ишлайди\nСудьянинг фаолиятига тўсқинлик қилгани учун жавобгарлик жорий этилади\nДавлат органларида апелляция кенгашлари пайдо бўлади